open-index/open-wikipedia-markdown huggingface dataset:
片儿川

**片儿川**是杭州个一种著名汤面，面个浇头主要是雪菜、笋片、瘦肉片。箇道菜有几百年历史，一开始是杭州老店奎元馆头一個做个，特色是雪菜搭笋片个鲜味道。2015年5月份，片儿川勒拉《舌尖上个中国》第二季第五集《相逢》里向亮相。

## 参考资料

## 外部链接
*片儿川个做法
舌尖上个中国

《**舌尖上个中国**》（**舌尖上的中国**，），简称**舌尖**，是一部中国中央电视台做个电视纪录片，也是中国头一趟用高清设备拍个大型美食类纪录片。箇部纪录片主要介绍中国各地个美食生态，包括中国日常饮食个流变，千种万别个饮食习惯搭仔独特个味觉审美等，还有相应个东方生活价值观。

《舌尖上的中国》头一季勒拉2012年5月14号到5月22号勒拉中国中央电视台综合频道首播。

《舌尖上的中国》第二季勒拉2014年4月18号以周播形式勒拉中国中央电视台综合频道首播。

《舌尖上的中国》第三季勒拉2018年2月19号开始每天夜头勒拉中国中央电视台综合频道同纪录频道同步首播。

《舌尖上的中国》第四季出现拉2023年2月17日“大片看总台”发布活动里向，表示会得勒拉2023年年内播出。

伊还有部纪录电影，叫《舌尖上的新年》，勒拉2016年1月7号上映个。必过票房弗好，只收着弗到200万人民币个票房。

## 参考文献
Lsjbot

**Lsjbot**是一個勒拉维基百科浪自动创建个程序或者网络机器人。伊个开发者是瑞典语维基百科个维基人斯韦克·约翰松。伊创造仔瑞典语维基百科、宿雾语维基百科搭仔瓦瑞语维基百科浪绝大多数个条目 。

## 历史

2012年1月30号，Lsjbot创建出来。截至2014年7月，隻机器人已勒拉维基百科浪创建270万篇条目，平均每天好创建约码1万篇条目，占条目总数个8.5%，当中三分之一是勒拉瑞典语维基百科，三分之二是勒拉宿雾语维基百科同瓦瑞语维基百科浪（宿雾语是创办人约翰松妻子个母语）。截至2019年，该机器人已经累计创建950万篇条目，平均每日天好创建约码4千篇条目。

2014年7月份，华尔街日报发文介绍箇隻机器人，引起国际性关注。悉尼先驱晨报拿伊同人类历史浪出版书籍最多个作家摆拉一道，帕克出版多达8.5万本个书，侪是用计算机写出来个。还有媒体拿伊个开发同美联社宣布准备用机器人写报道箇桩事体联系拉一道。

2013年6月15号，勒拉Lsjbot个帮助下头，瑞典语维基百科个条目数达到100万，变成功第8隻达到箇个目标个维基百科言语版本，甚至第100万個条目就是Lsjbot创建个。箇个辰光，伊已经勒拉瑞典语维基百科创建约码45.4万個条目，条目总数近一半是伊写个。

对箇种机器人创建个小作品，有人认为邪气有意思，有人认为缺少有实际意义个内容。早勒拉2017年，瑞典语维基百科便开始删脱Lsjbot写个部分呒没足够信息个条目。

## 工作范围
按照伊勒拉瑞典语维基百科浪个用户页，箇个机器人主要勒拉创建世界浪所有生物物种个条目。目前伊已经创建仔所有鸟类同昆虫个条目。伊个长期目标之一是创建上百万個维基百科呒没记载过个物种条目。

Lsjbot个另外一项工作是勒拉瑞典语维基百科浪创建同菲律宾有关系个条目。伊好利用塔加洛语维基百科里向相关条目个信息来创建菲律宾乡村相关个小作品条目。伊亦勒拉宿务语维基百科同瓦瑞语维基百科创建箇两种言语版本里向绝大多数个条目。

## 参考文献

## 外部链接
*Lsjbot父代码个公司
熏拉丝

**熏拉丝**是吴越地区个一种特色小吃。原料一般是癞丝蛤巴，也有用田鸡做个。做法是拿癞丝蛤巴皮剥脱头斩脱、酱料腌好、烟熏火烤出来个。必过因为现在癞丝是国家保护动物，弗让吃哉，故咾有开始改用牛蛙来做个哉。

## 参考文献
广富林文化

**广富林文化**，年代勒拉良渚文化同马桥文化当中，距今4000多年，前后约600年。广富林文化个地理范围以上海市原松江县佘山区广富林村为中心，西到太湖西岸个江苏宜兴（骆驼墩遗址），北同江苏兴化南荡搭仔王油坊连咾，南到浙江餘杭、萧山一带（浙江湖州钱山漾遗址顶典型，伊现在畀划成独立个钱山漾文化类型）。考古研究发现，伊是一個从中原来个人群，约莫距今4000年前到仔太湖流域，勒拉后头几百年里向慢慢融入当地而消失。

## 参见
*广富林遗址

## 参考文献
新江湾城

**新江湾城**，勒拉上海市杨浦区北部，占地面积8.6平方公里，跟上海市曾经个卢湾区（面积8.02平方公里）比起来还要大。伊属于新江湾城街道。箇块地方勒拉1996年前一直是上海江湾机场所在地个大部分，1997年，江湾机场废弃后，上海市政府规划建设出个新江湾城，定位是“国际化、智能化、生态化”社区。

## 参考

## 参见
* 上海江湾机场
* 新江湾城街道
** 新江湾城站
郊环隧道

**郊环隧道**，又叫**沿江通道越江隧道**，是中国上海市黄浦江同长江浪个一座公路隧道，也是头一条连续穿越长江同黄浦江个超大直径盾构隧道。勒拉所有穿越黄浦江个盾构隧道里向，郊环隧道直径顶大、距离顶长。

伊勒拉外环隧道北面，经过宝山区同浦东新区，全长11.5公里，从浦西江杨北路口出发，沿富锦路向东，高架跨同济路、牡丹江路后入地，隧道形式穿越长江大堤、黄浦江吴淞口后，接浪，设计浪是主线双向6车道、车速80km/h个高速公路标准。箇条隧道让同合用个北过江段分离开来，还预留浦东段接口，为同合用个浦东段彻底分离开来留下预留。

## 参考文献
白莲泾

**白莲泾**，又叫白莲泾港、莲溪，是上海浦东新区个一条河浜。伊东起牛角尖，向西到现在白莲泾公园以北汇入黄浦江，全长10.5公里，河阔10～20米。

## 参考文献
复兴岛运河

**复兴岛运河**是勒拉中国上海市杨浦区东南部黄浦江里向个一条运河，南起定海路，北到虬江口。伊东面是复兴岛，西面是杨浦区。

箇块地方本来是黄浦江由东向北转折个一块滩地。1927年，上海浚浦局勒拉箇面填出只岛，勒拉伊西侧造仔箇条运河。伊一直用到现在。

## 参考文献

## 参见
* 复兴岛
* 黄浦江
* 定海路桥
三甲港

**三甲港**，原名**杨家洪**，勒拉中国上海市浦东新区川杨河东海入海口南岸区域，面积有16平方公里。

三甲港地区附近本来是一個低洼个水凼，叫杨家洪，宋朝个辰光是滨海盐场。明朝个辰光长江口向南偏，流进东海个长江水冲进水凼，故咾杨家洪周围个海水盐分弗断降低，杨家洪周围个制盐业开始衰落。清朝个辰光，浦东个盐场逐步撤销。清朝勒拉杨家洪周围地区实行团甲制以后，杨家洪区域畀清政府划进下沙盐场八团第三甲，故咾箇面改名成三甲港。

1947年，三甲港开通去横沙岛个航线。1955年2月份，长泰号渡轮勒拉三甲港水域附近失事，船上53人弗幸侪走脱哉。箇后头，三甲港个渡口畀政府关闭脱。1980年，修川杨河个辰光，勒拉川杨河进东海个入海口设立三甲港节制闸。

1998年，海滨广场建成。1999年7月9号，海滨游泳场对外开放。箇面现在还有浦东民俗馆、森林公园、滨海跑马场、射击场、钓鱼场、国际乡村俱乐部等旅游景点。

## 参考文献
赵家沟

**赵家沟**是勒拉中国上海市浦东新区北部个一条河浜，全长10.8千米，西起黄浦江，东到随塘河。赵家沟从明朝明神宗万历二十五年（1597年）到中华人民共和国成立以后拢总疏浚过17𡍲。

## 参考文献
彗星

**彗星**（英语：Comet，符號：），貤叫**扫帚星**，是冰构成个太阳系小天体。当伊朝太阳接近个辰光，会得畀太阳加热、释放气体，展示出好看到个大气层，也就是彗发，有个辰光也会得有彗尾。箇些现象是太阳辐射同太阳风共同对彗核作用形成个。

## 外部链接

*彗星专栏
*International Comet Quarterly
染色体三倍体症

**染色体三倍体症**（），貤叫**三体症**、**三染色体症**，是一种因遗传基因失调引起个染色体倍性现象，故咾身体细胞分裂个辰光，某一对染色体得到仔三条，而弗是正常情况下头个两条。

## 参考文献
浦东说书

**浦东说书**是从上海市浦东地区兴起个一种民间曲艺，主要分布拉川沙、南汇、奉贤，搭仔金山、松江、青浦等上海市郊。除开上海，伊也曾流传到江苏海门、浙江平湖、嘉兴等地区。

浦东说书勒拉表演个辰光需要用只手捞牢只竹筷子，去敲箇只钹子，故咾有叫钹子书。也有叫伊沪书、农民书个。

伊勒拉2011年个辰光畀列入中国国家级非物质文化遗产。

## 参考文献
杨树浦港

**杨树浦港**，又叫**杨树浦**、**兰州河**、**杨木浦**，是中国上海市杨浦区个一条断头河浜，箇条河浜西起政修路，向东南流到黄浦江。19世纪末，杨树浦流域地区人口增多，工商繁荣，人拿杨树浦流过个地区叫杨树浦，简化成杨浦。为咾让地区名同河浜名分得清爽，杨树浦改叫杨树浦港。

## 参考文献
张家浜

**张家浜**是中国上海市浦东新区个一条河浜，是黄浦江支流，西起黄浦江，东到东海，全长23.5公里，经过世纪公园。沿线还有新造好个张家浜楔形绿地，貤叫碧云绿地。

## 参考文献
三江人

**三江人**，勒拉海外华人族群里向，指个是从上海、苏州、镇江、常熟、温州、无锡、杭州、宁波等地方去个华侨，也就是讲吴语个人。“三江”认为是长江下游一带个河浜，早期来自苏浙沪个人多从上海进出中国，故咾也叫“上海人”。

## 另见

* 吴地、吴越、江淮、江浙
* 江南、长三角（苏浙皖赣沪）
* 长三角城市群
* 吴越族
* 吴越民系、吴越文化（江浙文化）
** 上海人、上海文化
** 宁波人、宁波文化
** 江苏人、江苏文化
** 浙江人、浙江文化
** 安徽人、安徽文化

* 江右民系、江右文化
** 江西人、江西文化
* 江淮民系、江淮文化
** 下江人
* 江南人、江北人
* 苏商
* 浙商
* 宁波商帮
* 浙江财阀

## 参考文献

## 外部链接

* 上海侨务志
* 江苏省志侨务志
*浙江省华侨志
* 安徽省志外事侨务志
* 江西省侨务志

* 新加坡三江会馆
* 吉隆坡暨雪兰莪三江公会
* 槟城三江公会
* 沙巴三江公会
* 美东纽约三江慈善公所
2023年江苏江阴枪击事件

**2023年江苏江阴枪击事件**指个是2023年5月4号勒拉中国江苏省无锡江阴市发生个一桩枪击案。箇桩枪击按拢总2個人受伤。警方对嫌疑人陈胜伟同耿飞两個人发布查缉通告。10号，警察发现箇两個人已经死脱哉。

## 事件经过
5月4号清晨5点钟，江阴市毗陵东路个大桥南路丁字路口附近个铂领公馆，一位周姓男子去上班，后头有两個人开车跟咾伊。箇两個人对周讲，伊拉已经跟咾他约莫半年辰光嘞，勒拉周个公司里向跟周发生冲突，拿伊从公司押出去。押出去个辰光畀附近居民看见哉，来劝仔么，箇两個人掏出部枪来，拿周搭箇个居民打伤脱，逃脱。两位伤者送到医院侪抢救过来哉。警方从箇天早浪向开始勒拉路浪卡口排查。

根据线索搭仔受害人个人际关系，警方锁定两位嫌疑人：陈胜伟搭仔耿飞。警方初步判断枪击案可能同债务纠纷搭界。

嫌疑人可能逃进江阴附近个花山里向。警方拿花山一带圈起来搜查，发布通缉通告，向社会寻求线索。10号，警察拉花山浪发现两位犯罪嫌疑人个尸体。伊拉个死因还需要调查。

## 参考文献

### 专题报道
* 百度跟进 —— 江苏江阴发生枪击案
冬酿酒

**冬酿酒**，又叫**东阳酒**，是江苏苏州地方特色米酒，勒拉苏州民俗里向是俚笃过冬至必弗可少个物事。因为俚弗方便保存，每年只勒拉冬至前几天供应。冬酿酒个原料是糯米，加浪苏州特产个栀子花搭仔桂花来增色增香。成品黄颜色，甜个，有桂花香气，酒精度数低。

## 参考文献
潍坊新村

**潍坊新村**是中华人民共和国上海市浦东新区潍坊新村街道个一個住宅区，名称是从潍坊路来个。潍坊新村多数是5到6层楼个楼房，好分成潍坊一村到潍坊十村等小区。箇面原来是小河浜、自然村落、农场搭仔农田。1976年开始，箇面逐步建立22幢5层楼、6层楼个房子，一步步形成功潍坊新村。

## 参考资料
上海白龙港污水处理厂

**白龙港污水处理厂**，是上海市浦东新区合庆镇一家污水处理厂，1997年开始造个。2002年，白龙港厂扩建改造，2004年完成，处理污水能力达到平均每天120万米。2006年，上海市人民政府投资22亿元对白龙港厂再升级、改造同扩建，提升伊处理污水能力。2008年9月份，白龙港污水处理厂升级改造同扩建工程完成，污水处理能力有平均每天200万米，是亚洲最大个污水处理厂。2022年1月4号，白龙港污水处理厂扩建三期工程开工。

## 参考文献
祝桥镇

**祝桥镇**是勒拉中国上海市浦东新区个镇，是上海市面积最大个镇。祝桥镇东临东海，南面是惠南镇、老港镇，西面是川沙新镇、宣桥镇，北面是合庆镇，是浦东国际机场搭仔上海东站个所在地。镇政府勒垃卫亭路80号。

## 历史沿革
1994年，祝桥撤乡建镇。

2003年，原先个祝桥镇、盐仓镇、东海镇建制撤脱，合併成祝桥镇。

2005年，朝阳农场併進祝桥镇。

2011年，浦东新区拿原來个川沙新镇、祝桥镇、六灶镇撤脱，建立新个川沙新镇搭祝桥镇，本来川沙新镇个江镇社区搭施湾社区划畀祝桥镇，原来个六灶镇划畀川沙新镇。

## 行政区划
祝桥镇下头设5隻镇管社区（祝桥、盐仓、东海、江镇、施湾），84隻村民、居民委員會。

* 居民委員會：第一居委会、第二居委会、东港花苑居委会、千汇一村社区居委会、千汇二村社区居委会、千汇三村社区居委会、千汇四村社区居委会、祝和北苑社区居委会、祝和南苑社区居委会、盐仓居委会、东海居委会、朝阳居委会、江镇居委会、晨阳路第一居委会、百欣苑居委会、天环苑居委会、思凡花苑第一居委会、思凡花苑第二居委会、思凡花苑第三居委会、施镇居委会、祝安苑居委会、东都居委会、海霞第一居委会、航城第二居委会、东港第二居委会、邓镇第二居委会、海霞第二居委会、秋亭居委会、滨一居委会、邓镇居委会、东港居委会、航城居委会、祝康苑居委会、江晖苑居委会、祝城居委会、启航居委会、晨阳路第二居委会、凌港城居委会、同悦居委会、祝顺苑居委会、祝祥苑居委会、江凌苑居委会、东方鸿璟居委会、江通苑居委会。

* 村民委員會：明星村村委会、祝东村村委会、薛洪村村委会、星光村村委会、金星村村委会、祝西村村委会、卫民村村委会、亭中村村委会、三八村村委会、立新村村委会、星火村村委会、红星村村委会、高永村村委会、果园村村委会、红三村村委会、新如村村委会、新东村村委会、义泓村村委会、先进村村委会、东滨村村委会、营前村村委会、森林村村委会、陈胡村村委会、小圩村村委会、新生村村委会、共和村村委会、红旗村村委会、道新村村委会、新营村村委会、亭东村村委会、卫东村村委会、大沟村村委会、新和村村委会、军民村村委会、东立新村村委会、中圩村村委会、邓一村村委会、邓二村村委会、邓三村村委会、望三村村委会。

## 参考资料
长江口二号

**长江口二号**，是一艘沉拉中国大陆上海市崇明区横沙岛东北部横沙浅滩水下个清朝同治年间个古沉船。伊是目前中国国内发现个体量顶大、保存顶完整、船载文物数量巨大个古代木质沉船。2015年个辰光，上海市文物局用声纳扫测等技术发现伊，畀伊起了只考古编号“长江口二号”。“长江口一号”是较早发现个，勒拉“长江口二号”南面个一艘中华民国大陆时期个铁质军舰沉船。

2022年3月2号开始打捞，同年11月21号整体打捞出水。打捞上岸后，伊会得畀文物局送去勒拉杨浦滨江个上海船厂旧址1号船坞，跟箇个船坞一道改造成沉船考古基地搭仔古船博物馆。2024年9月28号，长江口二号考古试掘工作启动，未来也会得来勒伊基础上建设上海博物馆北馆。

## 参考文献
上海益民食品一厂

**上海益民食品一厂**（简称**益民一厂**），是一家总部勒拉中国上海市个食品生产企业，隶属拉光明食品（集团）公司旗下个上海益民食品一厂（集团）有限公司，前身是1913年个辰光美国商人海宁生创立个海宁洋行。1949年收归国有以后，伊改名成新华蛋品厂，1950年2月27号又改名成“华东工业部益民工业公司第一食品厂”，1953年6月26号改成现在箇个名字。

现在个上海益民食品一厂，指个是由上海梅林正广和股份有限公司从香港屈臣氏集团个上海屈臣氏益民食品有限公司手里向收购全部股权，并拿梅林正广和集团下属个冷饮企业进行资产重组出来个**上海益民食品一厂有限公司**。

## 参考文献
宗谷岬

**宗谷岬**（）是勒拉日本北海道稚内市个海岬，因为伊箇面有“日本最北端之地”箇块石碑而出名。

## 地名个由来
箇个地方勒拉阿伊努语里向叫「ノテトゥ」（notetu），意思就是海岬。

“宗谷”箇个名字倒是从阿伊努语里个“so-ya”（意思是岩石海岸）变化过来个。

## 地理

宗谷岬北边是连接日本海搭仔鄂霍次克海个宗谷海峡，同目前畀俄罗斯萨哈林州管个库页岛就隔拉只宗谷海峡，距离最短个地方只有43公里。

### “日本最北端之地”
宗谷岬地区顶顶有名个地标，是造拉海岬顶北面一小块填海陆地浪个“日本最北端之地”纪念碑（）。纪念碑是一个造拉圆形平台上、总高4.53米个三角形建筑物。天好个辰光好从纪念碑迭头看到萨哈林州个陆地。

伊是目前日本顶北面个陆地，故咾周围还有一系列拿日本顶北面当主题个项设施，比方讲日本顶北面个商店（柏屋）、顶北面个餐厅（食堂“最北端”）、顶北面个民宿（最北之宿）、顶北面个邮筒、顶北面个公共厕所，还有会勒拉加油以后送张“日本顶北面加油证明”个顶北面个加油站（出光石油大岬集落分站）。

## 交通
唯一去宗谷岬个大众运输工具是从稚内站个公交总站出发，乘个公交车，要乘将近31公里。老底子只好乘每天5对个10号线，经南稚内站、潮见、声问、曲渕、再到宗谷岬。2012年7月1号，伊同长途巴士“天北线”合并成新个长途巴士“天北宗谷岬线”，班次增加到7对，亦改走快速公路，路浪花脱个辰光缩短仔弗少。

## 也好看看
* 辩天岛：日本政府实控个北面隻无人岛

## 参考文献

## 外部链接

* 稚内市政府官方网站 
* 宗谷岬介紹頁（稚內社區網路）
日内瓦国际关系及发展高等学院

**日内瓦国际关系及发展高等学院**（法文：；英文：），是1927年成立个日内瓦国际关系高等学院（法文：）搭仔1961年成立个日内瓦大学发展研究院（法文：）勒拉2008年1月1号合併出来个学堂。前者是世界上顶古老个国际关系研究院，后者曾是附属拉日内瓦大学下头个一只相对独立个研究院。

目前箇個学堂拢总有五個学系（），分别是人类学与社会学系、国际经济学系、国际历史与政治系、国际法学系、国际关系与政治科学系 。

## 参考文献
摜派頭

**摜派頭**就是講一個人自家明明本事咾銅鈿嘸沒个，還要用邪氣誇張个閒話讓別人家眼熱咾啥，像煞自家派頭大、有立升。也好講**吹牛屄（吹牛三）**、**摜浪頭**、**豁胖**。
金茂大厦

**金茂大厦**，又叫**金茂大楼**，勒拉中华人民共和国上海市浦东新区黄浦江边浪个陆家嘴金融贸易区，楼高有420.5米，是上海第三高个摩天楼。截至2015年，伊勒拉中国大陆个高楼里向排拉第十。箇座大厦1994年开工，1999年造好，造好个辰光，伊是中国第一高楼，世界第三高楼。全楼地上部分有88层，再加上尖塔个楼层，拢总有93层，地下有3层，总面积有27万8707平方米。楼里向有130部电梯搭仔555间客房。

伊由美国芝加哥SOM设计事务所个前任设计合伙人亚德里安·史密斯（Adrian Smith）设计，现在是金茂集团个。

## 爬楼
2001年2月18号下半天3点15分，安徽男子韩奇志从金茂大厦4号门正面外墙攀爬大厦，勒拉爬过88层主楼以后，畀警察救下来，吃着15天行政拘留。后些来，金茂大厦出台防护措施，加强安保，防止有人再爬楼。

2003年10月下午4点多，辽宁男子王欢只用咾一個多钟头，徒手爬到金茂88层个观光平台。

2005年4月25日凌晨4点05分，一名贵州籍男子爬大厦爬到86层个辰光畀消防员救下来。

2007年5月31日，法国男子罗伯特·阿兰·菲力浦（Robert Alain Philippe）穿咾“蜘蛛侠”衣装爬金茂大厦。伊勒拉北京时间14点20分左右从金茂大厦６号门爬到联廊屋顶，接下来开始爬金茂大厦主楼，呒没通知有关部门搭仔金茂大厦个管理人员。爬到88层后，伊反身向下头爬。16点多，伊安全抵达二楼平台。后些来伊畀民警劝下来。伊个行为造成周边大量人员围观、车辆拥堵，金茂大厦88层观光厅也紧急关脱。伊后些来畀警察罚行政拘留5天，依法缩短伊勒拉中国个停留期限，限期出境。

## 参考文献

## 外部链接

* 中国金茂（集团）股份有限公司
上海吴昌硕纪念馆

**上海吴昌硕纪念馆**，是一座勒拉中华人民共和国上海市浦东新区陆家嘴个一個纪念吴昌硕个纪念馆，原先是陈桂春住宅，建筑面积有1600平方米。馆内有吴昌硕生平陈列室、大师画室搭仔作品展示厅。

## 历史
原址本来勒拉浦东新区华夏文化旅游开发区公园里向个，1922年造好个。箇房子个第一任主人是陈桂春。

曾经，一位叫薛和尚个三林塘百姓勒拉箇面为保护美国飞虎队飞行员畀日本人活活打死。

伊勒拉1995年9月12号开始对外开放，2010年5月份个辰光遷到陆家嘴。

## 参考文献
云雀之丘站（札幌市营地铁）

**云雀之丘站**（），勒拉日本北海道札幌市厚别区厚别南1丁目。车站编号是T-18。

箇站个名字是从边浪个云雀之丘住宅区（）变过来个。

## 车站结构
箇站是只2面2线个岛式站台。

### 站头配置

## 参考文献
千岁市

**千岁市**（）是北海道个城市。因为箇面新千岁机场，故咾伊成为北海道个物流集散地。

伊西部是以支笏湖为中心个山区，东部是石狩平原，靠拉马追丘陵边浪，人口主要集中拉中部铁路沿线个地方。因为日本陆上自卫队个第7师团搭仔航空自卫队个第2航空团侪驻扎拉箇面，故咾全市9万人里向，约莫有三万人从事自卫队相关个生活。

## 市名个由来
市名从阿伊努语个“si-kot”变化而来，意思是大个洼地或者山谷，同支笏湖个名字同一個来源。必过“しこつ”勒拉日文里向发音同“死骨”一样；刚好当时有交关鹤憕拉箇埭，配合“千年鹤、万年龟”（日语原文：）个故事，故咾勒拉1805年，箇面正式命名为“千岁”。

## 交通
### 铁路
* 北海道旅客铁道（JR北海道）
** 千岁线
** 石胜线
** 室兰本线

### 机场
* 新千岁机场

## 观光

勒拉西部以支笏湖为中心个山区，有千岁市主要个自然景观。箇块地方划拉北海道个支笏洞爷国立公园里向，勒拉千岁市个主要景点有支笏湖、风不死岳、纹别岳，还有勒拉千岁市同苫小牧市交界处个樽前山跟伊同惠庭市交界处个惠庭岳。勒拉支笏湖，爬山爬嘞衰瘏仔末好泡泡温泉，欣赏箇面个山景。

## 参考文献

## 外部链接

* 千歲市官方網頁
* 千歲市官方網頁
* 千歲觀光聯盟
2022年亚洲运动会

**2022年亚洲运动会**（），貤叫**第十九届亚洲运动会**（），是一场勒拉中华人民共和国浙江省杭州市举行个亚洲运动会。本届亚运会个会徽是“潮涌”，吉祥物是一组叫“江南忆”个机器人。

本届亚运会原定勒拉2022年9月10号到25号举办，但因2019新型冠状病毒肺炎疫情，勒拉2022年5月6号宣布延期，本届赛事成为史上头一届因疫情延期举行个亚运会 。2022年7月19号，亚洲奥林匹克理事会宣布，杭州亚运会定拉2023年9月23号到10月8号举行。

2023年6月15号，圣火火种勒拉杭州良渚遗址采集。

## 参考文献
中州韻輸入法引擎

**中州韻輸入法引擎**也叫Rime輸入法，是一隻開源个跨平臺輸入法引擎， 網站搭代碼儕垃拉GitHub高頭，有得三隻官方發行版：Linux發行版中州韻（ibus-rime）、Windows發行版小狼毫（Weasel）、macOS發行版鼠鬚管（Squirrel）。作者是佛振。
## 特色
伊个自由度邪氣高，嘸沒圖形設置界面，所有配置儕要自家修改YAML文件，內置十多種輸入方案。網絡高頭也有得交交關關中文方言方案。
支笏湖

**支笏湖**（）是勒拉北海道千歲市个一個淡水湖搭仔火山湖，勒拉支笏洞爷国立公园里向。伊是日本顶顶北个不冻湖。

## 地名个由来
地名从阿伊努语个“si-kot”变化而来，意思是大个洼地或者山谷。

## 地理
伊勒拉北海道西南部，是一個火山湖。伊平均水深265米，最大水深363米，只比田泽湖浅，是日本第二深个湖。面积浪看，伊是日本第八大个湖。

湖个北面是惠庭岳，南面是风不死岳搭仔樽前山。

因为伊水深较深，故咾虽然伊个面积只有琵琶湖个九分之一，储水量却有琵琶湖个四分之三。

## 参考文献

## 外部链接

*支笏湖ビジターセンター
*支笏湖ユースホステル 
*支笏湖温泉旅館組合
新札幌站

**新札幌站**可以指：
*新札幌站（札幌市营地铁）（）：札幌市营地下铁东西线上个一座车站。
*新札幌站（JR北海道）（）：JR北海道千岁线上个一座车站。
自卫队前站

**自卫队前站**（），勒拉日本北海道札幌市南区澄川4条7丁目，造拉精进川高头。车站编号是N-15。

箇站个名字是因为站头边浪就是陆上自卫队真驹内屯驻地。

## 车站结构
箇站是只2面2线个侧式站台。

### 站头配置

## 参考文献
天盐川

**天盐川**（）是一条经过日本北海道北部，阿末流到日本海个河浜。伊也是一级水系**天盐川水系**个主流。

天盐川长256km，是日本第四长个河浜。由于伊个支流弗够大，故咾流域面积只有5,590km²，排拉日本第10。

天盐川个名字，来自北海道原住民阿伊努族讲个阿伊努语，“tes-o-pet”、“tes-us-i”，意思是“有鱼梁个河浜”。
椎名林檎

**椎名林檎**，養垃1978年11月25號，是日本音樂家、新宿系自作自演家 搭仔樂團東京事變个主唱。也畀人叫做**蘋果**。伊垃1998年以單曲《幸福論》出仔道。代表作品包括歌曲《垃𡍲打開司》、《本能》、《石膏》、《NIPPON》搭《長短祭》等等。幾乎所有歌儕是自家填詞作曲。伊交關歡喜漢字搭德語，經常性把垃歌詞搭歌名裡向，唱歌風格也邪氣獨特。
## 參考
蜃

蜃，是中国神话里厢讲个一种海怪，其样子看上去像一只大牡蛎（个种物事还有巨大文蛤、水龙个名字）。会得吐气，勒老远看个人拿吐出来个气当作海市蜃楼。中国特之日本勒老法头里就个能咖讲法，日文拿海市蜃楼叫作「蜃气楼」，个只名字个意思就是由「蜃」吐「气」成的「楼」阁。蜃也被认为是灵兽的一种， 所以《礼记•月令》里记载:「雉入大水为蜃」，而且据说随侯珠就是生勒蜃蛤里厢。

## 概要
中国古书《汇苑》里记载，来勒春天跟夏天个辰光会得从海里厢吐出气形成楼台。这个传说在日本也广泛地传闻，根据江户时代鸟山石燕个一本妖怪画集《今昔百鬼拾遗》，里厢用「蜃气楼」个名字，画了大文蛤吐气变成楼阁个样子，解释当中是引用中国个史记里讲的「蜃是大蛤变成的」。

## 注解
马利克·德尔加蒂

**马利克·德尔加蒂**（英语：Malik Delgaty）是加拿大个男色情演员搭模特儿。伊是Men.com旗下个艺人。

## 参演个电影
*2020–2023年：《The Men》
*2022年：《Why not Bi》

## 参考资料

## 外头个链接
*马利克·德尔加蒂垃拉Porn Base Central个资料
*马利克·德尔加蒂个推特账号
*马利克·德尔加蒂垃拉Porn Base Data个资料
*马利克·德尔加蒂个Instagram账号
*马利克·德尔加蒂垃拉imdb个资料
黎元洪

**黎元洪**（1864年10月19号—1928年6月3号），字**宋卿**，湖北省黄陂县人（人称**黎黄陂**）。是清朝末年个新军协统，武昌起义爆发后担任湖北军政府个都督。1912年，伊通过临时参议院选举，当选中华民国第一任副总统。
燕帖木兒

**燕帖木儿**（蒙古語：ᠡᠯᠲᠡᠮᠦᠷ，1285年—1333年），蒙古钦察人，是元朝辰光个武将、权臣。渠勒元明宗、文宗、宁宗在位辰光，担任中书右丞相搭太师，畀封为**太平王**。

## 参考
*《元史·卷138》
*《新元史·卷179》
周宣帝

**周宣帝宇文赟**（559年—580年6月22号），字**乾伯**，生勒拉代郡武川镇。伊是北周第四个皇帝，周武帝宇文邕个长子，578年6月22号到579年4月1号在位。579年，伊禅位儿子宇文阐，畀尊称为天元皇帝，继续掌握朝廷个实权。580年，伊因为酒色过度死脱，谥号是**宣帝**。

## 参考
*《周书·卷7》
*《北史·卷10》
京都站

**京都站**（日语：京都駅〔京都驛〕／きょうとえき〔きようとえき〕 Kyōto eki）垃拉日本京都市，为西日本旅客铁道（JR西日本）、东海旅客铁道（JR东海）、京都地铁个铁路车站。开业于1877年，弗但是日本多条铁路干线个端点站，也是京都主要个交通枢纽之一。

## 參見

* 西日本旅客铁道
新札幌站（札幌市营地铁）

**新札幌站**（），勒拉日本北海道札幌市厚别区厚别中央2条5丁目。新札幌站是札幌市营地铁东西线个终点站，车站编号T19。因为箇只站头离北海道旅客铁道（JR北海道）个新札幌站只需要走5分钟，故咾箇站也是两個交通系统个交通枢纽。

为仔区别，札幌市营地铁个箇站用个是平假名写法个站名“”，跟隔壁头用汉字写法个JR北海道个新札幌站（）弗大一样。

## 车站结构
箇站是只1面2线个岛式站台。站台阔约莫15米，是札幌市营地铁个岛式站台里向顶顶阔个。

### 站头配置
本加爾丹體育聯盟

**本加爾丹體育聯盟**（法语：Union sportive de Ben Guerdane，阿拉伯语：الاتحاد الرياضي ببنقردان‎，简称USBG、Ben Guerdane或US Ben Guerdane）是垃拉北部非洲本加爾丹突尼西亞个体育俱乐部。
文澜阁

**文澜阁**是杭州市西湖孤山里向个清代皇家藏书阁，徕动浙江省博物馆孤山馆区个西部。它是清代为珍藏《四库全书》而建个七大藏书阁之一，也是南三阁中唯一幸存个一座。

## 历史
文澜阁始建于1782年（清乾隆四十七年），次年完工，由圣因寺后个玉兰堂改建而成。乾隆五十二年（1787）开始藏书，到嘉庆初年发给文澜阁“书三万五千九百九十册，为匣六千一百九十一”。1853年镇江文宗阁和扬州文汇阁均毁于太平天国之役后未再恢复，而文澜阁在咸丰十一年（1861年）太平军攻占杭州个辰光倒塌了，之后于光绪六年（1880年）重建，“花石亭榭之胜，过于旧观”。 文澜阁是一处典型个江南庭院建筑，临湖有大门，之后为垂花门，穿过假山山洞可看见御座房，过了御座房即为池塘和文澜阁，池中有奇石耸立，名为“仙人峰”，池东为御碑亭。池后正中个位置上为文澜阁。文澜阁和池塘个格局模仿了宁波个天一阁。文澜阁有两层，是重檐歇山顶个建筑。东轴线上有罗汉堂和2009年重建个清代文人雅居陈列馆。
本加爾丹

**本加爾丹**（阿拉伯语：‎بنقردان）垃拉突尼斯共和国。垃拉突尼斯个东南方约560千米，有A1高速公路搭伊相连，有人口79,912人（2014年）。
晋出帝

**晋出帝石重贵**（），河东太原人。是五代十国辰光后晋末代皇帝，后晋高祖石敬瑭拉侄儿子。942年7月28号到947年1月11号在位。947年，辽太宗耶律德光领军南下，攻占后晋个都城開封，伊搭后妃畀遼人俘虜。974年，垃契丹死脱。
武林書畫院

**武林书画院**是勒浪浙江省杭州市个一座艺术研究院，因杭州个古称武林而得名。前身为西湖孤山大震国学、杭州湖墅书画社以及杭州梅兰书画社。画院于1995年创立，现收藏有历代金石书画共千余件。

## 历史
1980年代初个辰光，曾有艺术家与学者提议在杭州个西湖边组建画院，用来研究和传承中国书画艺术与国学传统，当时徕动杭州市仅有杭州书画社同杭州湖墅书画社两家子官营个画社，并无独立之画院。1989年4月个辰光，武林书画院创办人张松英筹募资金，来到杭州承包运营杭州湖墅书画社，为画院个建立奠定了基础。1995年，在杭州湖墅书画社个资助下，大震国学在西湖孤山文澜阁成立，作为画院个前身。1997年，大震国学和大震画廊同拱墅区政府合作，并入杭州湖墅书画社。同年，杭州湖墅书画社重组，设立杭州梅兰书画社。2002年5月，原先子个西湖孤山大震国学、杭州湖墅书画社以及杭州梅兰书画社正式合并，以杭州古称武林为名，重组为武林书画院。画院现收藏有历代金石书画共千余件。

## 外头个网页链接

*  武林书画院国语主页
耶脫卡薩里

**耶脫卡萨里** （芬蘭文：**Jätkäsaari**，字面意思「裝卸島」）是芬兰首都赫尔辛基个一隻半島。老早赫尔辛基主要个集装箱港口儕垃箇𡍲，一徑到2008年底，港口搬去沃萨里。

乃朝講个耶脫卡萨里是四爿小島併垃一道个：Jätkäsaari、Hietasaari、Saukko搭Saukonkari。  

## 交通
耶脫卡萨里有得三條有軌電車（7、8、9號線），嘸沒公交車。    ，但不過附近个羅霍拉赫蒂有得地鐵站搭交關公交線路。

## 參考
Asahi Linux

**Asahi Linux**是隻好讓Apple Silicon个Mac電腦跑起Linux个計劃，基於Arch Linux，2021年初啟動。黑客Hector Martin主導，垃2022年發出第一隻beta版本。Apple嘸沒畀垃開發者啥好用个技術資料，箇咾隻計劃受到交關挑戰。

## 名字
名字个來源是日文「旭日」，也是蘋果个品種。

## 開發者
Hector Martin

Alyssa Rosenzweig

Asahi Lina（伊个VTuber形象名，垃YouTube高頭直播Asahi開發）

Dougall Johnson

Sven Peter

Mark Kettenis

Martin Povišer

Janne Grunau

## 參考
高宗武

**高宗武**（1905年—1994年），浙江乐清人。是民国辰光个外交官、政治家，曾担任南京国民政府个外交部亚洲司司长。1940年汪精卫投日后，伊同陶希圣勒香港发表《汪日密约》个全文，史称“高陶事件”。

## 參考資料
青草糊

**青草糊**chin33-tshau42-wu13，台湾叫伊**烧仙草**，港澳叫伊**凉粉**，潮州言话叫伊**草粿**，是一种主要用青草煮成个食物，垃拉福建、广东、香港搭澳门搿点地方侪交关出名。
汉桓帝

**汉桓帝**（132年—168年1月25号），名**刘志**，是东汉第十一位皇帝。渠是汉章帝个曾孙，河间孝王刘开个孙儿，蠡吾侯刘翼个儿子。146年8月1号到168年1月25号在位，渠逝世后谥**孝桓皇帝**，庙号**威宗**。渠因为没有子嗣，死脱后由解渎亭侯刘宏继位。

## 家庭
### 皇后
* 梁女莹
* 邓猛女
* 窦妙

### 妃嫔
* 贵人田圣
* 贵人郭氏
* 贵人冯氏
* 贵人寇氏

### 女儿
* 阳安长公主刘华
* 颍阴长公主刘坚
* 阳翟长公主刘脩

## 参考
* 《後漢書/卷7/桓帝紀》
孙科

**孙科**（1891年10月20号—1973年9月13号），字**哲生**，广东香山人。渠是中华民国国父孙中山个儿子、国民党个政治家。渠曾历任国民政府个行政院长、立法院长、考试院长等要职。
于右任

**于右任**（1879年4月11号—1964年11月10号），字**诱人**，号**髾心**、**髯翁**、**太平老人**，陕西三原人。渠是中华民国个政治家、书法家，国民党个元老。渠曾担任国民政府个监察院院长达34年（1930年–1964年）。
倪嗣冲

**倪嗣冲**（1868年—1924年7月12号），字**丹忱**，安徽阜阳人。渠是中华民国个军事将领、皖系个军阀。渠曾担任北洋政府个长江巡阅使、安徽督军等职。
程天放

**程天放**（1899年—1967年11月29号），字**佳士**，号**少芝**，江西新建人。渠是中华民国个外交官、教育家，国民党个政治家。渠曾历任国民政府个驻德国特命全权大使、国立四川大学校长、第一届立法委员、教育部长等职。
周延儒

**周延儒**（1593年—1644年），字**玉绳**，号**挹斋**，生拉南直隶宜兴。是明朝末年个大臣，万历四十一年癸丑科个会元搭状元。渠拉崇祯辰光两次担当内阁首辅，后因为失宠畀崇祯帝处决。

## 参考
*《明史·卷308》
白崇禧

**白崇禧**（1893年3月18号—1966年12月2号），字**健生**，广西桂林人（人称**小诸葛**）。渠是中华民国个军事家、国民党桂系将领。1945年被授予个陆军一级上将。1946年5月，渠成为民国首任国防部部长。
冯道

**冯道**（882年—954年），字**可道**，号**长乐老**，瀛洲景城人。是五代时期个政治人物，渠曾历任后唐、后晋、后汉搭后周个宰相。
齐武成帝

**齐武成帝高湛**（537年—569年1月13号），乳名**步落稽**，是南北朝时期北齐个第四位皇帝。渠是神武帝高欢搭娄昭君个第九子，文宣帝高洋、孝昭帝高演个弟弟。561年12月3号到565年6月8号在位，565年禅让畀儿子高纬，退居太上皇掌权。
晋简文帝

**晋简文帝司马昱**（320年—372年9月12号），字**道万**，生拉河内温县，是晋朝第十四位皇帝。渠是晋元帝第六子，明帝个弟弟。

372年1月6号到同年9月12号在位，是晋朝在位辰光顶短个皇帝。死脱后由太子司马曜继位，渠追谥为**简文皇帝**，庙号是**太宗**。

## 参考
*房玄龄等著《晋书·巻9》
唐宣宗

**唐宣宗李忱**（810年7月27号—859年9月10号），原名**怡**，是唐朝个第十九位皇帝（人称“**小太宗**”）。渠是唐宪宗第十三子，穆宗个弟弟，敬宗、文宗搭武宗个叔叔。846年4月22号到859年9月10号在位，死脱后传位儿子懿宗。渠个庙号是**宣宗**，年号是**大中**。
宋孝宗

**宋孝宗赵昚**（1127年11月27号—1194年6月28号），原名**伯琮**、**瑗**、**玮**，字**元瑰**、**元永**，是宋朝个第十一位皇帝。渠是宋太祖个后裔，高宗个养子。1162年7月24号到1189年2月18号在位。1189年渠禅位儿子光宗，自称寿皇。1194年死脱后，渠个庙号是**孝宗**。

## 参考
《宋史·卷33·孝宗纪》
武林（分清爽）

武林可以指：
*杭州市：古称武林
**武林水：杭州个风景名胜西湖个古称
**武林商圈：杭州市个核心商圈

*武林即是习武之人汇聚之地，武侠文学中练武功之人活跃个圈子
**武林高手：练武功之人中个佼佼者
沈一贯

**沈一贯**（1537年—1615年），字**肩吾**、**不疑**、**子唯**，号**蛟门**、**大圆居士**，生拉浙江鄞县。是明朝辰光个大臣、齐楚浙党个首领。渠作为明神宗万历辰光个内阁首辅，任内爆发“妖书案”，对当时个党争影响邪气深远。

## 参考
*《明史·卷218》
陈宣帝

**陈宣帝陈顼**（530年8月14号—582年2月17号），字**绍世**，乳名**师利**，是南北朝时期陈朝个第四位皇帝。渠是陈武帝个侄儿，文帝个弟弟，569年2月5号到582年2月17号在位。
科德尔·赫尔

**科德尔·赫尔**（英语：Cordell Hull，1871年10月2号—1955年7月23号），生勒田纳西州奥林普斯，是20世紀美国民主党个政治人物、外交官、诺贝尔和平奖得主。渠勒1933年3月畀罗斯福总统任命为第47任国务卿，到1944年11月去职，是美国在任辰光顶长个国务卿。
莫里斯·甘末林

**莫里斯·甘末林**（法语：Maurice Gustave Gamelin，1872年9月20号—1958年4月16号），生拉巴黎人，是法兰西第三共和国辰光个军人、陆军上将。渠拉1931年2月畀任命为第31任陆军参谋总长，直到1940年5月因战败去职。
明昭宗

**明昭宗朱由榔**（1623年11月1号—1662年6月1号），是南明个第四位皇帝，亦是末帝，1646年12月24号到1662年6月1号在位。渠是明神宗个孙儿，光宗个侄儿，熹宗搭思宗个堂弟，桂端王朱常瀛个第四子。1662年，渠被清朝个平西王吴三桂处决。
曹彬

**曹彬**（931年—999年），字**国华**，镇州灵寿人。是北宋个开国功臣，昭勋阁二十四功臣之一。渠是宋太祖搭太宗时期个名将，曾担任枢密使，封**鲁国公**。
汉和帝

**汉和帝刘肇**（79年—106年2月13号），是东汉个第四位皇帝。渠是汉章帝个第四子，88年4月9号到106年2月13号在位。死脱后传位儿子殇帝，由皇后邓绥摄政。渠个庙号是**穆宗**（庙号勒拉汉献帝初平元年废脱），追谥**孝和皇帝**。
宋子文

**宋子文**（英语：T. V. Soong，1894年12月4号—1971年4月26号），广东文昌（今属海南）人，是中华民国个政治人物、外交官。佢是国民党党魁蒋中正个大舅子，担任国民政府第8任行政院院长（1945年—1947年），对民国金融搭外交个影响交关重要。
庞统

**庞统**（179年—214年），字**士元**，号**凤雏**，荆州襄阳人，东汉辰光个谋士、政治人物，同“卧龙”诸葛亮一道有名气。作为刘备个军师中郎将，渠曾协助刘备进取益州，后些来吃到埋伏战死。蜀汉追谥渠为**靖侯**，后主刘禅追封渠为关内侯。
苟晞

**苟晞**（3世纪—311年），字**道将**，河内山阳人。是西晋辰光个将领、政治人物。渠曾担任晋怀帝朝廷个大将军，受封**东平郡公**。渠打仗打输脱畀石勒俘虏，让渠当左司马，不久因为想造反，畀人杀脱。
司马颙

**司马颙**（3世纪—306年），字**文载**，河内温县人。是西晋辰光个宗室藩王、将领，八王之乱个参与者。伊是司马懿三弟安平王司马孚个孙儿，太原王司马瓌个儿子，也是晋武帝个堂弟。伊勒武帝朝畀封为**河间王**，之后担当惠帝朝个太尉搭太宰。306年，伊畀东海王司马越诱杀。
特斯拉上海超级工厂

**特斯拉上海超级工厂**（）是特斯拉汽车头一座勒拉美国本土以外个超级工厂，勒拉中华人民共和国上海市浦东新区南汇新城镇同汇路168号D203A，占地86万平米。2019年12月30号上半天，特斯拉上海超级工厂头一批特斯拉 Model 3完成交付。

箇座厂房目前生产特斯拉特斯拉 Model 3、特斯拉 Model Y。2022年，月产能曾高达10万部新车，年产量预计超过75万部新车。

## 参考文献

## 外部链接

* Tesla GigaFactory 3 Shanghai Updates
王浚

**王浚**（252年—314年），字**彭祖**，並州太原人。是西晋辰光个军阀、政治人物。伊是博陵郡公王沈个儿子，曾历任晋惠帝、怀帝朝个幽州刺史、骠骑大将军、司空搭大司马。
福岛第一核电站

**福岛第一核电站**（）勒拉日本福岛县双叶郡大熊町搭仔双叶町，勒拉福岛第二核电站北面约10公里个地方，是东京电力公司头一座核能发电站，简称“**1F**”。伊设有六個机组，总发电量达到4.7吉瓦（GW），曾排拉全世界发电量前25。首座机组1971年开始运转，计划当中，第七号机组会得勒拉2013年开始运转，第八号机组则会得勒拉2014年运转。

箇座核电站勒拉2011年311大地震个辰光受损，日本政府勒拉3月11号宣布进入“核能紧急事态”，疏散住拉附近个约170,000名居民。

## 相关条目
* 2011年日本东北地方太平洋近海地震
* 福岛第一核电站事故

## 参考文献

## 外部链接

* 東京電力・福島第一原子力発電所官方网站
*
爱猷识理达腊

**爱猷识理达腊**（蒙古语：**ᠠᠶᠣᠰᠢᠷᠢᠳᠠᠷ᠎ᠠ**，1340年1月23号—1378年5月10号），**孛儿只斤氏**，是北元个第二位皇帝，蒙古第十五位大汗。佢是元顺帝搭奇皇后个长子，1370年5月27号到1378年5月10号在位，年号是宣光。1368年辰光，顺帝个仗打输脱畀朱元璋赶到漠北，两年后死脱由太子爱猷识理达腊即位，蒙古王公为佢上个尊号是**必里克图汗**（蒙古语：**ᠪᠢᠯᠢᠭᠲᠦ**）。

## 艺术形象

## 参考
吴尊友

**吴尊友**（），安徽省黄山市黄山区人，中国疾病预防控制中心流行病学首席专家，中国民主促进会会员、中央常委。

## 简历
1980年，吴尊友高考考入安徽医科大学卫生系。1988年拿到安徽医科大学流行病学硕士学位。1995年，伊貤捞到加州大学洛杉矶分校流行病学博士学位。

2003年,吴尊友参与非典防治工作。

2005年，吴尊友担任中国疾控性病艾滋病预防控制中心主任，做同艾滋病防治相关个生活。

2017年4月，任中国疾病预防控制中心流行病学首席专家。

2023年10月27号12点56分，伊生胰腺癌故脱，享年60岁，按照伊生前个遗愿，丧事从简。

## 荣誉
2022年5月27号，勒拉第75届世界卫生大会上，世界卫生组织授予中国疾控中心首席流行病学家吴尊友教授纳尔逊·曼德拉健康促进奖，表彰伊勒拉艾滋病防控、健康促进等方面个杰出成就。

## 参考文献
苏州工业园区

**苏州工业园区**（，简称：）是苏州个一個区，勒拉姑苏区东面，昆山市西面，南面是吴中区，北面贴拉阳澄湖，面积278平方公里。

## 参考文献
阳澄湖

**阳澄湖**，中国江苏省境内个一個淡水湖，湖面面积119.04平方公里，平均水深弗足2米，蓄水量1.67亿立方米，形状弗规则，好分成东、中、西三個部分。

阳澄湖盛产水产品，特别是阳澄湖大闸蟹顶顶有名。阳澄湖也是沪剧《芦荡火种》、京剧《沙家浜》故事个发生地。
带广市

**带广市**（）勒拉日本北海道东南部，十胜平原正中心，是十胜综合振兴局个主要城市，也是十胜地区个农产品集散中心，有弗少食品加工相关个产业。

## 市名个由来
从阿伊努语“o-pere-per-ke-p”，意思是勒拉河口个地方分成多股个河浜。箇指个是从现在带广市区东北面分出个十胜川支流。

## 交通
### 机场
*带广机场
### 铁路
*北海道旅客铁道（JR北海道）
**根室本线

## 参考文献

## 相关条目

* 十胜综合振兴局
* 

## 外部链接
*  
*
克里奥人

**「克里奧」**同伊勒拉其他言语中个同源词，比方讲***crioulo***, ***criollo***, ***créole***, ***kriolu***, ***criol***, ***kreyol***, ***kriulo*** ***kriol***, ***krio***, ***kreol***, 等畀用拉弗同辰光、弗同国家个人民身浪。箇些词侪有各别专有个意思。一般来讲，伊指个是欧洲白种人勒拉殖民地个移民个后代。他们个言语、文化或种族是移民个辰光，欧洲移民同非欧洲人种间个互动产生个。
卢象升

**卢象升**（），字**建斗**，号**九台**，南直隶宜兴人。是明朝辰光个天雄军将领。伊是天启二年壬戌科个进士，曾担任崇祯朝个宣大总督，后来同清军打仗输脱畀人杀脱。乾隆辰光追谥伊为**忠肃**。
普卢塔科·埃利亚斯·卡列斯

**普卢塔科·埃利亚斯·卡列斯**（西班牙语：Plutarco Elías Calles，1877年9月25号—1945年10月19号），是墨西哥20世纪辰光个政治人物。伊是墨西哥个第40位总统，1924年12月1号到1928年11月30号在位。
伊波利托·伊里戈延

**伊波利托·伊里戈延**（西班牙语：Juan Hipólito del Sagrado Corazón de Jesús Yrigoyen Alem，1852年7月12号—1933年7月3号），是阿根廷个政治人物搭教师。渠勒1916年领导激进公民联盟畀选为第19任阿根廷总统，任职到1922年卸任。1928年10月，渠再次当选总统，并推行一系列个左翼改革政策。之后勒1930年9月畀右翼发动个政变推翻。

## 参考
胡安·普约尔·加西亚

**胡安·普约尔·加西亚**（西班牙语：Juan Pujol García，1912年2月14号—1988年10月10号），是二战辰光个西班牙裔双重间谍，为交战双方个英国搭仔纳粹德国服务：勒拉英国伊面，伊个代号是**嘉宝**（***'）；勒拉[[纳粹德国]]伊面，伊个代号是'''阿拉贝尔'''（***'）。

## 参考文献
旱地冰球

**旱地冰球**（英文：Floorball），又叫**软式曲棍球**、**地板球**，20世纪70年代中期起源于瑞典，是一种勒拉室内进行个团体球类项目。
西洛蒂语

西洛蒂語是東部印度-雅利安語支个一種言语，使用个人主要住拉孟加拉国锡尔赫特专区搭仔印度阿薩姆邦个，勒拉印度其他地方、孟加拉搭仔英國也有人用。
小菜

**小菜**，指个是蔬菜、肉、蛋等物事烧仔以后，好喫个物事，一向是弗包括米饭个。小菜一般摆拉餐具浪畀人喫，也有些菜好直接用手拿咾吃。食谱里向记录烧小菜要用个材料、重量搭仔烧个方法。
配菜

**配菜**，又叫**小菜**，是对份料小个小菜个叫法。有个辰光指个是一开始开味个小菜冷盆，有个辰光指个是主食、热炒边浪摆拉个小菜，箇個词勒拉弗同地方有自家弗同个定义。
小菜（分清爽）

**小菜**可以指：

*小菜，菜肴；
*配菜，主食热炒大肉边浪加个小菜，比方讲牛排边浪个薯条；
*蔬菜
平清盛

**平清盛**（日语：平 清盛／たいら の きよもり／Taira no Kiyomori，1118年2月10号—1181年3月20号），是日本平安时代辰光个武将搭权臣。伊是平氏政权个开创者，历任兵部卿、内大臣搭太政大臣等。伊后来出家为僧，号称**入道相国**。
程璧光

**程璧光**（1861年—1918年2月26号），字**恒启**，号**玉堂**，广东香山人，是中华民国辰光个政治人物、海军将领。渠曾担任北洋政府个海军总长，1916年6月30号到1917年6月24号在任。
鸭血

**鸭血**，鸭子个血液。同猪血、鸡血等差弗多，鸭血也是常见个一种食材。南京特色小吃鸭血粉丝汤里向，鸭血就是一個邪气重要个食材。

## 相关条目
*食用血
**猪血
**鸡血
鸭血粉丝汤

**鸭血粉丝汤**，又叫**老鸭粉丝汤**，南京一种小吃。主料是切成小块个鸭血、鸭肝、鸭肠，搭配油豆腐搭粉丝，用熬出来个鲜鸭汤作汤底。一般性，还会得有辣椒油搭香菜。
鸡鸭血汤

**鸡鸭血汤**（吴语拼音：**ci ah shiuih thaon**），一种江南一带流行个传统小吃，用鸡鸭血、鸡内脏、鸡汤熬制而成，好搭配生煎馒头或者小笼馒头享用。

## 历史
鸡鸭血汤是上海城隍庙特色小吃，讲是20世纪早期由一位叫许福泉个小摊贩首创。伊用一只俗称「铁牛」个铁镬子烧汤，当中用铝皮隔开，一半烫血，另外一半用鸡头鸡脚吊汤。有人想喫，就拣些鸡心、肝、肫、肠、卵，浇上血汤，撒上葱花，淋几滴鸡油。

跟最初个鸡鸭血汤比，现在个鸡鸭血汤有所改良，店家一般性会得加入油豆腐、粉丝等辅料提鲜，再撒上些胡椒粉搭香菜叶子。

## 参考文献

## 相关条目
*鸭血粉丝汤
巴士海峡

**巴士海峡**（），一条勒拉台湾本岛同巴坦群岛当中个海峡，联络太平洋个菲律宾海搭仔南海。海峡平均阔约185千米，水深一般有2,000到5,000米，顶顶深个地方有5,126米。
张公权

**张公权**（1889年11月13号—1979年10月13号），名**嘉璈**，以字行，江苏嘉定人，是中华民国辰光个政治人物、银行家搭经济学者。渠是政学系个成员，曾担任国民政府个铁道部长、交通部长、东北行营经济委员会主任委员、中央银行总裁。
猪血

**猪血**，指猪猡个血，杀猪猡个产品之一。

勒拉中国，满族、藏族、蒙古族有喫血肠个习惯；勒拉欧美，也有人用猪血做血肠；捷克同斯洛伐克个传统猪肉料理多罗千卡（Tlačenka）搭波兰传统猪肉料理萨尔载松（salceson）里向也会得加猪血。猪血也好用来做米血糕、血豆腐等喫个。

除脱用来喫，猪血也好用作建筑材料。勒拉厚个石灰里向加猪血，是客家人个传统建筑技术。

## 相关条目
*食用血
**鸭血
**鸡血
巴坦群岛

**巴坦群岛**，菲律宾顶顶北个群岛，行政上属于巴坦群岛省。伊北面跟隔台湾台东县兰屿乡隔了只巴士海峡，南面跟巴布延群岛隔了只巴林塘海峡，是菲律宾顶顶北面个领土。

群岛拢总有约50個岛屿，必过只有三個最大个岛屿伊巴雅特岛（Itbayat）、巴丹岛（Batan）搭仔沙坦岛（Sabtang）有人居住。
一大会址·黄陂南路站

**一大会址·黄陂南路站**（前称黄陂南路站）来勒上海黄浦区淮海中路黄陂南路西面，是上海轨道交通1号线同上海轨道交通14号线个地下换乘站，由上海市隧道设计院设计。本站靠近中国共产党第一次全国代表大会会址，勒拉2021年6月20号，为仔纪念中国共产党成立100周年，本站从黄陂南路站更名为一大会址·黄陂南路站。

## 参考文献
晏海门

**晏海门**，俗称**老北门**，是上海明、清辰光个一座城门，勒拉上海城个西北侧，箇歇个上海市黄浦区个人民路、河南南路路口壗头。

明代嘉靖三十二年（1553年），为仔防备倭寇个入侵，修仔上海城墙，晏海门是伊个辰光开个6扇城门之一，意思是保障北面个海疆太平无事。

1912年（民国元年），晏海门随咾上海城墙一淘拆脱。伊北面是上海法租界。
封浜站

**封浜站**勒拉上海市嘉定区江桥镇曹安公路、封杨路搭仔封浜河路路口，是上海地铁14号线个终点站。箇站个名字是因为封浜、封浜镇搭附近个封浜村。

## 外部链接

*上海地铁—封浜站车站信息
封浜站（分清爽）

**封浜站**可以指：

* 封浜站，上海地铁14号线个站头

* 封浜站（火车站），勒拉上海个一只货运车站
金元寿子

**金元寿子**（日语：金元 寿子／かねもと ひさこ／Kanemoto Hisako，1987年12月16号—），是日本平成、令和辰光个声优，冈山县仓敷市出身。伊个前艺名是**相川寿里**。

## 参考
爱达·魔都号

**爱达·魔都号**（），中国头一艘国产大型游轮。箇部船2019年10月18号开始由上海外高桥造船造个，2023年11月4号拿伊交付畀中船嘉年华，2024年1月1号正式营运。箇部船将拿上海当母港，会得走日本搭东南亚个航线。

箇部船长里向有323.6米，阔37.2米，总吨位有13万5500吨，有24层楼高，2125间客房，好载乘客5246人。船上有豪华酒店、影院剧场、水上乐园、健身房、篮球场、免税店、海上探索营等设施，全船侪有5G信号。船上拢总配备20艘救生艇。

## 命名
2023年5月19号，箇艘船畀正式命名为“爱达·魔都号”（），意思是“从上海出发，爱达全世界”。碰巧上海有“魔都”箇個外号，故咾箇個名字体现出伊“上海设计”、“上海制造”个特色。

## 历史
2015年10月13号，中国船舶集团、中国投资有限责任公司、嘉年华集团、意大利芬坎蒂尼集团、英国劳氏船级社（LR）搭上海市宝山区人民政府一道勒拉上海发布《邮轮产业六方合作共同宣言》。中船集团负责邮轮个建造、嘉年华集团负责邮轮个运营管理、芬坎蒂尼集团负责邮轮个设计论证、英国劳氏船级社负责邮轮个质量管理。2015年10月21号，嘉年華公司、中国投资有限责任公司搭中国船舶集团一道签署合资价值250亿元人民币（26亿英镑）个协议，成立**[[中船嘉年华邮轮有限公司]]**。

2017年2月，中船嘉年华宣布订购第一艘中华人民共和国国产个邮轮。

2018年11月，中船集团同美国嘉年华、意大利芬坎蒂尼集团签订邮轮合作设计建造合同，由上海外高桥造船有限公司承接爱达·魔都号个建造，总造价超过55亿元人民币。受采购合约个限制，整艘船个国产化率只有10%。

2019年10月18号，上海外高桥造船开始造箇艘邮轮。

2022年11月25号，中船嘉年华自主邮轮品牌个名字正式敲定为爱达邮轮（）。

2023年5月19号，上海市文旅局同中船邮轮联合发布，箇艘邮轮个正式名字是“爱达·魔都号”（），意思是“从上海出发，爱达全世界”。

2023年6月6号下半天1点33分，爱达·魔都号勒拉中国船舶集团旗下上海外高桥造船有限公司个2号船坞正式出坞，箇個辰光邮轮内装进度达到85%以上。

2023年7月17号-7月24号，爱达·魔都号进行首次试航。

2023年9月7号，爱达·魔都号开启完工验证航程，也是交付前阿末一趟试航。

2023年9月20号，爱达·魔都号个首航船票开卖。

2023年11月4号，爱达·魔都号正式交付畀中船嘉年华，2024年正式营运。

## 参考文献
抚顺路站

**抚顺路站**勒拉上海市杨浦区控江路街道江浦路地底下头，抚顺路搭中山北二路两個路口当中，是上海轨道交通18号线一期北段个地下车站，2021年12月30号开通个。
永州市第一中学

**永州市第一中学**（Hunan Yongzhou No.1 High School），平常叫**永州一中**，一所立在湖南省永州市个中学，来拉1903年成立，叫“永州府官立中学堂”和“永郡联立萍洲中学”，1949年合并成“湖南省第七中学”（湖南省立七中），1982年改叫现名。学堂老漂亮个。是一座有蛮悠久历史个名校。

## 参考资料
三鲁公路站

**三鲁公路站**是上海轨道交通浦江线个一個车站，勒拉三鲁公路同S32申嘉湖高速个路口北面，2018年3月31号跟咾浦江线一道开通。箇站边浪就是8号线搭浦江线个浦江镇停车场。
闵瑞路站

**闵瑞路站**勒拉上海闵行区三鲁公路闵瑞路路口，是上海轨道交通浦江线个高架车站。车站2018年3月31号跟咾浦江线一道开通个。箇站个两個方向个站厅弗连拉一道个，弗好勒拉站头里向调方向个。
礼文机场

**礼文机场**（，），勒拉北海道礼文郡礼文町,也就是礼文岛浪，1978年6月造好个。根据日本空港整备法，箇座机场畀分成地方管理机场。2009年起，箇座机场停止定期使用，只有紧急运送个辰光会得重新使用。

## 外部链接
* 禮文機場介紹
*
汇臻路站

**汇臻路站**勒拉上海市闵行区汇臻路鲁南路四岔路口，是上海轨道交通浦江线个高架车站搭仔终点站，是岛式站台，2018年3月31号启用个。

## 参考文献
东城一路站

**东城一路站**勒拉上海闵行区三鲁公路东城一路路口，是上海轨道交通浦江线个高架车站。车站2018年3月31号跟咾浦江线一道开通个。箇站个两個方向个站厅弗连拉一道个，弗好勒拉站头里向调方向个。
悬挂式单轨

**悬挂式单轨**（），简称**空轨**，是一种自动无人驾驶个挂拉轨道下头跑个铁路系统。

## 已建成个悬挂式单轨
**德国**

* 伍珀塔尔空轨：世界顶顶古老个空轨
* 多特蒙德空轨H-Bahn
* 杜塞尔多夫机场SkyTrain

**中国**
* 武汉光谷空轨

**日本**
* 千叶都市单轨电车
* 湘南单轨电车
* 上野悬垂线
复旦大学站

**复旦大学站**勒拉上海市杨浦区五角场街道邯郸路复旦大学登辉环路西南侧，是上海轨道交通18号线一期北段个地下车站。

## 车站特色
复旦大学站整体装饰个主色调是红色，站台个大字壁刻有复旦大学1920年奠基辰光个校园规划图。站厅公共艺术墙受到《千里江山图》搭《富春山居图》个启发，用白颜色个LED灯带勾出山水画，配有11首古诗文，当中有复旦大学校名个出处“日月光华，旦复旦兮”（《尚书大传》）。车站工程同校园历史文化风貌区个老建筑修复重建工程深度结合。因为现在上盖还勒拉造，故咾勒拉学堂里向个1号口暂弗开放。

虽然讲车站装饰有咾浓个复旦元素，但箇站个设计是同济大学建筑设计研究院做个。

## 参考文献
弗朗西斯科·德保拉·桑坦德

**弗朗西斯科·德保拉·桑坦德**（西班牙语：Francisco de Paula Santander，1792年4月2号—1840年5月6号），是哥伦比亚建国辰光个政治人物，解放者玻利瓦尔个副手。伊是哥伦比亚个第5任总统，1832年10月7号到1837年4月1号在位。
上海公共租界越界造路

**上海公共租界越界造路**（）是上海公共租界勒拉伊管理范围以外修路，进而事实上获得路两边一定个行政管辖权个，依附拉租界浪个“準租界”区域。同正式租界区弗一样，公共租界当局勒拉越界造路区域里向，只对道路沿线有警务权，并对同路相关个服务收税收钞票，箇块区域个其他行政权还是归中国政府个。

上海公共租界越界造路从太平天国战争个辰光，也就是1860年代开始个，有名个有静安寺路（）、新闸路（）、极斯非而路（）、卡德路（）等。1899年上海公共租界大扩展以后，绝大部分越界造路已经併进租界里向哉。但1901年开始，租界貤开始向外头大规模越界造路，准备拿伊拉也并进租界，扩大租界个范围。

19世纪末20世纪初，上海法租界也有弗小个越界造路区，但1914年，上海法租界获得越界造路区个警务权搭税收权，实际上就是法租界大规模扩张，拿所有越界造路区侪喫进去哉。故咾，上海公共租界也计划再次扩张，想拿沪杭铁路以东个越界造路侪喫进租界范围。必过袁世凯政府因承认“二十一条”畀群众铲唻猪头三，伊呒没批准箇個租界拓展个合同。碰巧英国政府全力参加第一次世界大战咾，箇一大片越界筑路区一直是特殊个“準租界”状态。

20世纪上海公共租界个越界造路包括2大部分：沪西、沪北。拢总修仔靠40条大小马路，当中沪西28条。越界造路顶西面个地方（虹桥路西端）距离公共租界西部边界（静安寺附近）已有靠十公里。所有越界修个路圈出来个区域拢总有47000亩（31平方千米），超过正式租界个面积（33503亩，合22平方千米）。

1925年五卅运动后，大规模越界造路再结束。
三体（中文剧集）

《**三体**》（）是一部企鹅影视、三体宇宙搭灵河文化一道共同出品个中国科幻电视剧，从科幻小说家刘慈欣个同名著作改编，讲个是纳米科学家汪淼搭刑警史强一道揭开地外文明“三体”世界个故事，也就是三体系列个头一部。2023年1月15号，伊勒拉央视八套首播，腾讯视频、咪咕视频同步网播。拢总有30集。

## 参考文献
武定路站

**武定路站**勒垃上海市静安区曹家渡街道武宁南路同武定西路个路口，是上海轨道交通14号线个地下岛式车站。
丰翔路站

**丰翔路站**是上海轨道交通15号线个一座车站，勒垃上海市宝山区祁连山路同丰翔路四岔路口，拢总有3只出入口，2021年1月23号正式启用。

## 参考文献
于斌

**于斌**（1901年4月13号—1978年8月16号），教名**保禄**，号**野声**，黑龙江绥化人，是中华民国辰光个天主教主教、外交官搭学者。1936年晋牧，担任南京宗座代牧区宗座代牧。1947年1月1号，伊升任天主教南京总教区个总主教。1969年4月28号，伊成为教廷个枢机主教。

## 参考

* 上主个使者
潘美

**潘美**（925年—991年），字**仲询**，河北大名人。是北宋个开国元勋，昭勋阁二十四功臣之一。伊是宋太祖搭太宗辰光个名将，曾任忠武军节度使、同平章事，封**韩国公**。伊死脱后谥**武惠**，追赠**郑王**。
于谦

**于谦**（1398年5月13号—1457年2月16号），字**廷益**，号**节庵**，浙江杭州人。是明英宗、景帝辰光个政治人物。渠勒京师保卫战辰光任兵部尚书，击退瓦剌个入侵，对稳固明朝政权具有邪气关键个意义。景泰八年正月，英宗搭石亨、曹吉祥等发起夺门之变复辟，佢作为景帝个亲信畀逮捕并处决。弘治二年平反后追谥“**肃愍**”，勒万历年间改谥“**忠肃**”。

## 参考
*《明史/卷170》
阿尔瓦罗·奥夫雷贡

**阿尔瓦罗·奥夫雷贡**（西班牙语：Plutarco Elías Calles，1880年2月19号—1928年7月17号），是墨西哥20世纪辰光个军人搭政治家。渠是墨西哥个第39任总统，1920年12月1号到1924年11月30号在位。
中岛公园站

**中岛公园站**（）勒垃日本北海道札幌市中央区南9条西4丁目，造垃中岛公园地底下头。车站编号是N-09。

箇站个名字是因为站头就造垃中岛公园地底下头。

## 车站结构
箇站是只2面2线个侧式站台。

### 站头配置
迎春路站

**迎春路站**可以指：
*迎春路站（上海市），上海轨道交通18号线个车站
*迎春路站（苏州市），苏州轨道交通3号线个车站
芳芯路站

**芳芯路站**勒拉上海市浦东新区花木街道同北蔡鎮个边界浪，芳芯路同白杨路个四岔路口下头，是上海轨道交通18号线一期北段个地下车站，2021年12月30号开通。
太平公主

**太平公主**（665年—713年8月1号），名不详，是唐朝个公主，唐高宗搭武则天个囡儿。705年，伊联合张柬之等大臣发动“神龙政变”，拥立中宗复位，封为**镇国太平公主**。

## 参考

*《新唐书/卷83》
刘伯温

**刘基**（），字**伯温**，以字行，生拉浙江青田。是明朝开国辰光个功臣、文学家。1368年明朝建立，伊担任御史中丞搭太史令。1370年，伊畀明太祖朱元璋封为**诚意伯**，之后退休回老家。1375年，伊拉南京畀政敌胡惟庸毒死。

## 参考
*《明史·卷128》
丹阳路站

**丹阳路站**勒垃上海市杨浦区平凉路街道江浦路同丹阳路个四岔路口下头，是上海轨道交通18号线一期北段个地下车站，2021年12月30号开通。

丹阳路站虽然同18号线一期北段挺下来个其他车站一样，顶浪弗装吊顶，让天花板浪个管线露出来，来展现工业感，也便当车站个运营维护；但箇站设计弗同个地方是，丹阳路站整体装饰分成两個部分：站厅西侧（往航头方向站台）整体是暗个，站厅东侧（往长江南路方向站台）整体是亮个，分别代表杨浦滨江个过去同现在。

## 参考文献
南京地铁S6号线

**南京地铁S6号线**，又叫**宁句城际轨道交通**，是南京地铁个一条城际轨道线，2021年12月28号开始运营。箇条线连接江苏省南京市搭镇江市个句容市，为南京地铁线网里向头一条跨市个轨道交通线路。

箇条线路有大站车，会得跳脱几個站点，每天9:00-16:00整点从两面个中点站发车。

## 站点

普通车拉南京猿人洞站可能会得待避，让大站车超过去。

## 参考文献
2023年北京地铁追尾事故

**2023年北京地铁追尾事故**是一起2023年12月14号夜到头18点57分发生个交通意外，勒拉北京地铁昌平线个西二旗站到生命科学园站区间浪发生个。据报拢总造成515人受伤送医，当中102人骨折，但呒没人死脱。

## 事件经过
2023年12月14号18点57分，昌平线西二旗站到生命科学园站区间进行供电个第三轨断电，部分列车勒拉区间里向发生“车辆故障”。后有多张现场照片搭视频显示，CP024同CP032两部列车勒拉北京北动车运用所西面个昌平线上行（昌平西山口方向）亲屁股哉，具体勒拉二拨子新村同龙域社区公园当中，京新高速航天城二桥东面。列车车厢畀压仔、断脱哉，有部分乘客受伤，也有人从车厢连接个地方掼到铁轨浪。呒没受伤个乘客勒拉大雪天从贴垃铁轨边浪个紧急通道走到西二旗站、生命科学园站或清河站离开。

## 事故处理
事故发生后，西二旗站临时封站、13号线列车过站弗停，地铁救援人员拿乘客疏散到西二旗站，提供保暖搭救助个物事。北京市委书记尹力、市长殷勇等赴事故现场处置。有关部门安排接驳大巴去沙河地铁站。22点34分，事故现场疏散结束，初步结果是箇趟事故拢总造成30多人受伤，呒没人死脱，受伤个正陆续送去医院，积水潭医院新龙泽院区进行收治。23点，北京地铁勒拉微博表示道歉。事后通报称拢总有515人送医院检查，当中102人骨折。

## 事故后
事故发生后，昌平线只勒拉朱辛庄站到昌平西山口站、西土城站到学知园站箇两個区间进行有限度个运营服务。因为事故发生个地方限制，事故列车并呒没及时拉咾跑，故咾12月15号，昌平线依然分段运营，南段个北端终点站改到西二旗站，朱辛庄-西二旗间开了只免费摆渡专线。13号线西二旗站也勒拉12月15号首班车起恢复运营。

12月15日晚，事故列车畀轨道车回送到定泗路停车场。受事故影响个西二旗-朱辛庄段勒拉12月16号首班车起恢复运营。

北京地铁其他地面搭高架线路勒拉12月15号侪转人工驾驶模式，减速运行，拉长发车间隔。

## 调查结果
12月15号，北京市交通委员会中午发布初步调查进展，表示事故发生个辰光，因为落雪，雪天轨滑，导致前车（CP024）信号降级，紧急制动停车，而后车（CP032）因正勒拉下坡浪，刹弗牢，故咾亲前车屁股。具体事故原因正勒拉调查。

另外一份报告浪，写个理由更加详细。CP024（前车）前头伊部车CP059因为落雪勒拉轨道浪打滑，导致信号降级，让CP024（前车）勒拉信号机前等待信号放行。而箇個辰光，CP032（后车）勒拉ATP防护下头人工开出西二旗站，速度92km/h个辰光畀信号紧急刹车，但因为落雪，刹车距离变长，CP032刹弗牢，亲咾CP024个屁股。

2024年2月5号，北京市应急管理局公布箇趟事故个调查报告，表示事体个原因包括落雪导致列车个制动距离延长，北京市地铁运营有限公司勒拉北京地区挂暴雪橙色预警个辰光应对措施弗到位，地铁昌平线值班个行车调度员处置弗当，032车个司机操作弗当，排除脱人为故意、线路设计弗符合标准、车辆故障、供电故障、信号设备故障、列车运行违规等因素。

## 相关事故
*2009年上海地铁1号线事故

## 参考文献
平凉路站

**平凉路站**勒垃上海市杨浦区平凉路街道江浦路同平凉路个四岔路口下头，是上海轨道交通18号线一期北段个地下车站，2021年12月30号开通。

车站是一岛一侧式站台，当中是存车线，半夜里向会得停列车。

## 外部链接

*上海地铁—平凉路站车站信息
Now财经新闻

**《Now财经新闻》**（英语：Now Business News）是香港做个财经新闻报道节目，勒拉now财经台浪放个，2007年10月24号正式单独播放个节目。
迎春路站（上海市）

**迎春路站**勒垃上海市浦东新区花木街道民生路搭迎春路个四岔路口，是上海轨道交通18号线一期北段个地下车站，2021年12月30号开通。

## 相关事件
迎春路站从规划公示阶段开始，边浪个御景园小区居民就强烈反对车站个建设。2015年9月11号，紧邻小区个地铁站配套工程开工开始，居民也开始同施工方发生严重个冲突。上海市方面调整设计方案，拿配套工程调整到小区对过，解决脱问题。后些来通过调研，发现居民主要是担心施工个辰光产生个噪音搭垃圾会得影响小区个形象。

## 参考资料
临港新片区中运量T3线

**临港新片区中运量T3线**，又叫**临港中运量3号线**，是上海市浦东新区临港新片区个一条数字轨道电车线路，2023年7月份开通运营。箇条线路连咾四团镇、临港园区奉贤分区、临港重装备产业区等多個片区。

运营间隔侪弗短个，高峰个间隔是20-25分钟，平峰间隔有20-28分钟。

## 票价
票价2块洋钿，享受同地面公交、轨道交通个换乘优惠。

## 车站列表
临港中运量3号线目前拢总有5個站头，只有飞渡路站好同临港中运量T1线换乘。正嘉路站勒拉浦东新区同奉贤区个区界浪。

## 参考文献
崇明站

**崇明站**是南京地铁S6号线个车站，勒拉江苏省镇江市句容市崇明街道镇句路同宁杭南路只五岔路口下头。2021年12月28号，箇站随咾S6号线开通。

大站车会得勒拉本站停车。

## 参考文献
昌邑路站

**昌邑路站**勒垃上海浦东新区洋泾街道民生路浦东大道路口正下头，为上海轨道交通14号线搭18号线个地下岛式车站。两条线路勒垃站台中部进行节点换乘。

途经浦东大道个上海轨道交通14号线有7.8公里路程同浦东大道地道工程重合，本站等6個勒垃浦东大道浪个14号线车站同浦东大道地道工程进行同步施工；而18号线越江段又同江浦路隧道叠加，勒垃本站形成从上到下有江浦路隧道、浦东大道地道、地铁站厅、14号线站台、18号线站台拢总六层个结构。

本站勒垃2021年12月30号开通，正好是14号线同18号线一期北段个开通日脚。本站是上海地铁继西藏南路站同东方体育中心站第三個开通就是换乘站个车站。

## 工程影响
车站东北面个浦东大道1585弄凌一小区居民反映，地铁建设过程当中，小区里向个房子搭地面侪有幅度弗小个沉降，造成房屋裂开、管道塞咾等影响。地铁方面表示会得按照房屋结构检测结果对居民进行相应个经济补偿。

## 参考文献
NHK NEWSLINE

**《NHK NEWSLINE》**是日本放送协会（NHK）旗下国际频道NHK World-Japan个整点新闻节目，每天24个钟头侪有放个，会得勒拉整点个辰光播出（除脱日本辰光20:00）。

## 参见
*NHK新闻
*NEWSROOM TOKYO

## 外部链接
* 节目官方网站
兵希站

**兵希站**是苏州轨道交通11号线个车站，勒拉江苏省苏州市昆山市昆山经济技术开发区前进东路同太湖中路个四岔路口东面，2023年6月24号开通运营。本站边浪是昆山时代大厦同上海国际机场航站楼，故咾工程名叫时代大厦站。

## 车站结构
本站是地下二层岛式车站，站台咾阔个，还多一倍数量个自动扶梯，是因为站台当中有预留，规划去太仓个支线。站厅之间侪好通过扶梯同电梯相通，两个站台之间目前也有通道联拉。

### 楼层分布

## 参考文献
竹达彩奈

**竹达彩奈**（日语：竹達 彩奈／たけたつ あやな／Taketatsu Ayana，1989年6月23号—），是日本平成、令和辰光个声优搭歌手，生勒埼玉县。2019年6月结婚，佢个老官是梶裕贵。

## 参考
汤团

**湯糰**（上海閒話：thoan1-doe6），又讴**圓子**（上海閒話：yoe6-tsy5）、**汤圆**（金华閒話：thaon1-gnioe2）、**浮圆子**，是一種垃拉華人界邪气流行个吃个物事，常桩垃拉冬至搭元宵埃点辰光吃。圆子有豆沙、黑洋酥箇些甜个馅头，还有搁肉搁菜个咸个馅头。
酒酿圆子

**酒酿圆子**，是一种同酒酿一道喫个圆子，是一种勒拉长江流域搭台湾流行个点心。伊是拿糯米做个实心呒没馅头个小圆子厾拉烧开个酒酿里向等圆子浮起来就好喫个嗒。

酒酿圆子里向好加些桂花咾啥个，也有勒拉里向打只水铺蛋个喫法。
龙居路站

**龙居路站**勒拉上海市浦东新区金杨新村街道浦东大道同龙居路个丁字路口头，是上海轨道交通14号线暂缓开通个车站。本站因为部分出入口同风井个建设畀前期动迁腾地所影响，故咾弗具备施工个条件，所以呒没办法跟14号线一期一道开通，列车会得弗停靠直接开过去。

## 参考资料
浦东足球场站

**浦东足球场站**勒拉上海市浦东新区金桥镇同金桥经济技术开发区个交界浪，锦锈东路同金湘路个四岔路口边浪，浦东足球场外头，是上海地铁14号线个车站，上汽浦东足球场以东。未来21号线也会得经过本站，让本站变成功14号线同21号线个换乘站。

## 参考文献
浦东足球场

**浦东足球场**，外号“**白玉碗**”，全称**上汽浦东足球场**，是上海市浦东新区金桥镇个一座足球场，也是中华人民共和国头一個严格按照国际足联标准全新设计同第一個好满足国际足联国际A级比赛个高级专业足球场，2021年10月22号正式启用个，最多好坐37,000人，是中国足球协会超级联赛俱乐部上海海港足球俱乐部个主场。

## 参考文献

## 外部链接
* 浦东足球场
中宁路站

**中宁路站**勒拉上海市普陀区曹杨新村街道同石泉路街道个边浪，中宁路同武宁路四岔路口东南面，是上海轨道交通14号线个地下岛式站台，2021年12月30号通车运营。

## 外部链接

*上海地铁—中宁路站车站信息
金杨新村街道

**金杨新村街道**是上海市浦东新区个一只街道。金杨新村街道北面到黄浦江，东面到金桥路，南面挨拉杨高路，西面到罗山路，面积8.02平方公里。户籍人口14.73万人（2008年）。

## 外部链接
* 金杨新村街道
桂桥路站

**桂桥路站**勒拉上海市浦东新区金桥镇同金桥经济技术开发区，川桥路同金穗路个路口下头，是上海地铁14号线个终点站。

本站往北就是车库，好直接开进金桥停车场。必过因为坡忒陡，生怕车子冲进车站里向，特别造了只安全侧线。

## 参考文献
源深路站

**源深路站**勒拉中华人民共和国上海市浦东新区陆家嘴街道同洋泾街道个交界浪，浦东大道源深路十字路口正底下头，是上海地铁14号线个地下侧式车站。

本站拢总有5只出入口，当中2号口只有电梯。

## 参考资料

## 外部链接

*上海地铁—源深路站车站信息
铜川路站

**铜川路站**勒拉上海普陀区真如镇街道大渡河路铜川路路口，是上海轨道交通14号线同15号线个换乘车站。箇当中，15号线车站是2021年1月23号开通运营个，14号线车站是2021年12月30号开通运营个。

## 外部链接

*上海地铁—14号线铜川路站车站信息
*上海地铁—15号线铜川路站车站信息
大西沙织

**大西沙织**（，1992年8月6号—），是日本平成、令和辰光个声优，生拉千叶县，隶属东京个I'm Enterprise事务所。

## 参考
坂本真绫

**坂本真绫**（，1980年3月31号—），是日本平成、令和辰光个声优、音乐剧演员、作词家搭歌手，生拉东京都。2011年8月结婚，伊个老官是声优铃村健一。

## 参考
NEWSROOM TOKYO

**NEWSROOM TOKYO**是日本放送协会（NHK）旗下国际频道NHK World-Japan（前称NHK World TV）自2015年3月30号开始播放个英语新闻节目。

## 外部链接
*
ViuTV News

《****》是勒拉香港电视娱乐旗下英文频道ViuTVsix播出个英语新闻节目，Now新闻做个节目，香港辰光每天夜到头会得播出两趟。

## 播出辰光
### 傍晚版
* 每天：19:00-19:15
### 深夜版
* 礼拜一、两、三、五：23:30-23:45
* 礼拜六：23:00-23:15
* 礼拜四、日会勒拉电影放好以后再播出

## 参考资料
玉山广场站

**玉山广场站**是苏州轨道交通11号线个车站，勒拉江苏省苏州市昆山市玉山镇前进西路同亭林路四岔路下头，2023年6月24号开通运营个。

本站运用一体化、模数化个设计手法，拿昆山亭林园、昆石、昆曲个元素融进地铁站个设计里向，还从文化上提取了昆曲角色里向个“生、旦、净、末、丑”元素。站台上摆有发光文本装饰个矮凳，屏蔽门上用个是深颜色背景个贴纸。

## 参考资料
昆山城市广场站

**昆山城市广场站**是苏州轨道交通11号线个一座岛式车站，勒拉江苏省苏州市昆山市昆山经济技术开发区前进中路同黑龙江北路路口下头，造个辰光叫黑龙江路站，2023年6月24号开通运营。本站个站厅有艺术墙，体现出多位艺术先贤个创作特点，包括震川先生归有光、亭林先生顾炎武、教育家朱柏庐、曲圣魏良辅等，用浮雕个形式描绘人物形象，还蚀刻出一些伊拉作品个片段。

## 参考资料
苏州市轨道交通11号线与3号线工程贯通运营改造项目

**苏州市轨道交通11号线与3号线工程贯通运营改造项目**指个是苏州轨道交通从2023年8月12号起，对3号线搭仔11号线个信号、车辆、轨道等设施个改造工程。箇项目就是要拿11号线同3号线连拉一道，实现沪苏同城化同苏州市内全域一体化，提升昆山到苏州市中心个直达效率。

## 背景
### 交通状况
11号线是昆山去苏州市区个轨道交通主动脉，每到休息日脚侪会得碰着进出苏州个客流高峰，几乎所有个乘客侪要拉唯亭站调3号线，必过唯亭站两线发车频率弗同，会导致交交关关换乘个客流积拉站台高头。

### 市域一体化
苏州个县级市同市区之间一向相对独立，经济上呒没绝对个中心，畀人嘲“散装”。苏州市委书记曹路宝认为，苏州要融入长三角一体化，必须要先弄好自家苏州市里向个一体化。苏州官方拿3号线同11号线贯通运营作为推动昆山进入市域一体化个只重要措施。

## 改造前运行状况

### 3号线

3号线全线长45.2km，是苏州城区东西向主干线，改造前运行等级为Goa2级。配车40列240辆，列车设计时速80km/h，平均旅速约34.37km/h。全线只跑苏州新区火车站站到唯亭站箇一只交路。

### 11号线

11号线个运行等级是Goa4级。全线长41.2km，配车35列210辆，列车设计时速100km/h，平均旅速约42.79km/h。全线绝大多数辰光只跑唯亭站到花桥站箇一只交路，早夜有弗同交路个大站快车。

## 工程实施
### 3号线改造
因为3号线同11号线个自动化等级弗同，3号线等级较低，故咾要先升级3号线信号系统。2023年8月12号开始，3号线开始实施改造，包括正线车站全自动运行功能改造，场段、控制中心设备改造，车辆适应性改造等。

2023年9月4号到12月22号，为咾配合项目施工，3号线礼拜一到礼拜四（除脱法定节假日脚）提造收车，收车后加开3部苏州新区火车站站到宝带路站个小交路列车。

2023年11月14号，设备故障，故咾3号线唯亭方向发生延误，怀疑同信号改造有关。

2023年12月，3号线完成唯亭站至金厍桥站个改造，预计勒拉2024年底前完成挺下来路段个改造。

### 唯亭站改造

11号线还勒拉设计个辰光，3号线便造好哉，所以设备差异弗小，唯亭站个设计也主要是换乘模式，仅保留远期改成贯通运营个条件。车站设计个是平行换乘，3号线同11号线联络线一开始只造右线（花桥方向），待远期（呒没具体时间表）再拆脱11号线交叉渡线去造左线（苏州市区方向）。必过，现在联络线左线个建设时间大幅提早。

2023年12月15号23点10分，各专业按照抢修应急预案，开始廿多個钟头长个联络线左线改造。17号01点40分，1104列车做试验列车从草鞋山站出发，开始2個钟头个热滑实验。20号，贯通工程通过第三方安全认证，相关初期运营证书也发放好哉。

受改造影响，2023年12月16号到22号，11号线唯亭站到阳澄湖东站临时停运，停运区间将配备免费公交接驳服务。3号线则维持一开始个运行图安排。

改造后，11号线下行同联络线平交个正线部分、D0102-D0103间（西北-东南）渡线搭相关信号设备拆脱，3号线端头个信号设备更新，11号线站台弗用。

### 车辆升级
车子勒拉自家个停车场、车辆段进行信号升级。

### 调度指挥权移交
2023年12月18号04:16开始，3号线调度指挥权从运营一分公司调度中心（广济南路指挥控制中心）移交到运营二分公司调度中心（祖冲之路指挥控制中心）手里向。3号线浒墅关车辆段、唯亭停车场个调度指挥权同属地管理权从广济南路OCC交畀祖冲之路OCC。

## 改造后运营方案

因为刚贯通个辰光好用个列车弗够，而且可能会受到3号线信号改造个进度个影响，故咾贯通运营会得分成两個阶段实施。

### 第一阶段

2023年12月23号，11号线与3号线贯通工程第一阶段完成，两线运行交路调整成下头个样子：
* 3号线：苏州新区火车站站 - 唯亭站
** 调整后：苏州新区火车站站 - 葑亭大道站，勒拉葑亭大道站折返调头。
* 11号线：花桥站 - 唯亭站
** 调整后：花桥站 - 金厍桥站，勒拉金厍桥站载客折返调头；应急情况下头好开到李公堤西站清客，利用金厍桥上行站台空车折返调头。
* 11号线：唯亭站 → 夏驾河公园站 夜到头大站快车
** 取消。
* 11号线：共青站 - 花桥站 早夜大站快车
** 调整后：东方之门站 - 花桥站 早夜大站快车，大量取消原来个停靠站点。

实际运营中，11号线列车勒拉3号线区段运营个辰光会得降级采用Goa3标准，需要司机勒拉车子浪值守。

* 上行列车停到草鞋山站个辰光，3号线司机上车，打开软隔断同司控台盖板，并勒拉司机室里向值守；列车开到金厍桥站前，司机要提早收好矮凳，到站后拿司控台盖板同软隔断关脱。
* 下行列车从金厍桥站发车前，司机要打开软隔断同司控台盖板；下行列车停靠唯亭站后，司机好关脱司控台，拿司机室重新开放，列车信号升级以Goa4标准继续运行，司机好勒拉草鞋山站下车。

### 第二阶段
2024年4月27号开始，第二阶段贯通运营开始。

因为3号线新车交付进度，而且列车调试个辰光发现各种问题，故咾第二阶段呒没办法全线贯通。11号线向西扩展到横山站，共线范围扩大。共线段最小行车间隔维持约莫3分30秒，3号线、11号线其它区段约莫7分钟。大站快车开行计划保持弗变。

3号线新车勒拉4月27号正式投入11号线花桥至横山交路运营。所有列车勒拉3号线区段里向侪有人值守。每天早高峰前夜高峰後，有部分列车因调度需求跑3-11号线全线贯通交路。早间列车从浒墅关车辆段出库，进苏州新区火车站载客去花桥；夜到列车从花桥赶到苏州新区火车站，清客以後退出运营返回浒墅关车辆段。只弗过苏州轨道交通官方微信、微博并没透露箇隻交路。

### 第三阶段
2024年6月29号，3/11号线完成全线贯通改造并运营。平峰个辰光，全线全车站贯通运营；高峰个辰光，3号线会得开行苏州新区火车站到葑亭大道站个小交路。

## 参见
* 贯通运营

## 注释

## 参考资料
句容站（南京地铁）

**句容站**是南京地铁S6号线个终点站，勒拉江苏省镇江市句容市二圣路搭宁杭南路路口南面，2021年12月28号跟咾S6号线一道通车个。伊南面是S6号线个句容车辆段。

## 参考资料
百家湖

**百家湖**，勒拉南京市江宁区，双龙大道西面、天元中路北面、利源路东面个地方。有讲伊是明朝洪武年间造个，伊曾叫**牧马湖**，因为湖边浪是牧马个地方场所；后些来因为伊周围百户农家，改名字变成功百家湖。箇湖个面积有0.53平方千米，平均水深4米。
## 参考资料
长风公园站

**长风公园站**是上海轨道交通15号线个一座车站，勒拉上海市普陀区大渡河路云岭东路丁字路口下头，车站东面就是长风公园，拢总4個出入口，2021年1月23号正式啟用。

## 参考内容
有线新闻（电视节目）

**有线新闻** （英语：**Cable News**）是香港有线新闻有限公司制作个新闻报道节目。

礼拜一到礼拜天12:30-13:00、18:30-19:00勒拉HOY TV（第77频道）、18:00-18:30勒拉HOY资讯台（第78频道）直播。
梅岭北路站

**梅岭北路站**是上海轨道交通15号线个一座車站，勒拉上海市普陀区大渡河路下头，武宁路同梅岭北路当中，拢总有5個出入口，2021年1月23号正式啟用。

## 参考信息
武威东路站

**武威东路站**是上海轨道交通15号线个车站，勒拉上海市普陀区武威东路南面，桃浦西路同桃浦河东面，拢总有2個出入口，2021年1月23号正式啟用。

## 参考信息
桃浦河

**桃浦河**，貤叫**桃浦**、**桃树浦**、**桃溪**，是条流经上海市普陀区搭宝山区个河浜，是苏州河个支流。桃浦河南面到西虬江，北到蕰藻浜，全长7.5公里。箇条河浜，一开始是宋朝形成个纵浦。

## 参考信息
红宝石路站

**红宝石路站**是上海轨道交通15号线个车站，勒拉上海市长宁区古北新区古北路下头，延安西路搭红宝石路当中，拢总有4個出入口，2021年1月23号正式啟用。

## 换乘
上海轨道交通15号线勒拉本站北面同10号线交汇，但本站并弗是换乘站，並弗好同10号线进行站内换乘或者虚拟换乘。10号线浪离红宝石路站较近个车站是水城路站搭仔伊犁路站。

## 参考信息
古浪路站

**古浪路站**是上海轨道交通15号线个车站，勒拉上海市普陀区古浪路北面，桃浦河西面，拢总有6個出入口，2021年1月23号正式啟用。本站是15号线小交路个北端终点站，有一只岛式站台搭仔一只侧式站台，小交路列车勒拉本站站前折返，停拉当中伊一根轨道浪。

## 参考信息
祁安路站

**祁安路站**是上海轨道交通15号线的一座车站，勒拉上海市普陀区连亮路祁安路路口下头，拢总4個出入口，2021年1月23号正式啟用。

## 参考文献
有线直播新闻台

**有线直播新闻台**（英语：i-CABLE Live News Channel）是香港有线电视个一只新闻资讯频道，是全港头一条专为直播新闻设个频道。2005年4月7号开播，主要直播立法会会议、各只重要个记者会咾啥，亦会得炒炒财经资讯台节目个冷饭。
久野美咲

**久野美咲**（，1993年1月19号—），是日本平成、令和辰光个演员搭声优。渠是生勒东京都个童星，2003年担任日语吹替。2010年以后重心转去动画搭游戏个领域。

## 参考

* 事務所公開簡歷
迎春路站（苏州市）

**迎春路站**勒拉江苏省苏州市吴中区宝带东路迎春路路口，勒拉2019年12月25号啟用，是苏州轨道交通3号线个车站。

## 參考資料
繁花（分清爽）

**繁花**可以指：

* 繁花，《上海文学》副主编金宇澄写个上海叙事白话小说。

* 繁花（电视剧），从繁花改编个、王家卫导演个电视剧
繁花

《**繁花**》，原题《**上海阿宝**》，是《上海文学》副主编金宇澄写个一部话本体长篇小说，用沪语风格描写上海市民生活。箇本小说一开始是网络小说个形式发表拉本地文化论坛“弄堂网”浪，后些来勒拉《收获》2012年秋冬长篇专号正式发表，2013年个辰光，小说单行本由上海文艺出版社出版。

箇本书获得2012年度中国小说排行榜长篇小说第一名、2013年首届鲁迅文化奖年度小说奖、第九届茅盾文学奖等奖。箇本书还改编成舞台剧、苏州评弹搭电视剧。

## 内容
小说分两条辰光线写个，分成沪生个童年搭当下。沪生搭仔阿宝是小说个两位主要人物。

《繁花》个叙事辰光是上海个20世纪60年代到90年代，全文加上引言、尾声总共三十三章。叙事分成两条线，一条线从1960年到文化大革命结束，另外一条线从1980年到21世纪初，讲述阿宝、沪生、小毛三位童年好友个上海往事，从十岁个阿宝开始，到中年个小毛走脱结束，阿末两条线合勒一道。

## 言话风格
作者金宇澄表示，《繁花》是一部基于上海言话思维写成个小说，帮普通话思维弗一样。作品侪采用方言句式完成，为咾防止赶勒读者跑，故尽量改到跟普通话同步，必过还保留差异，存在上海话个语音特征。作者认为寻着拿上海言话表达出来个方式以後感觉邪气扎劲。

小说里向，来勒句式丄用弗分行个方式写对话；用词上用仔毛1500隻“不响”，成为小说显著个用词特征。

## 改编作品
### 苏州评弹
2016年12月28号，上海大世界重新开张。上海评弹团副团长高博文演出《高博文说繁花》，全长约一個钟头。

### 舞台剧
2018年1月26号到2月2号，舞台剧《繁花》第一季来勒上海美琪大戏院上演，反响热烈；2018年6月21号到24号，舞台剧《繁花》来勒北京天桥艺术中心连演六场。舞台剧全程用沪语念白，原著作者金宇澄认为箇弗会畀观众带来理解障碍，反而会得加分。

评论员今叶来勒《北京青年报》丄提出批评，认为剧作成功转化小说里向个心理时空，必过来勒剧场上演个效果丄欠考虑哉，导致呒没读过原著个人会得觉着情节琐碎、人物零散。上海戏剧学院教授荣广润认为，该剧长三個钟头而弗枯燥，原著主线抓唻蛮牢个；必过剧本沿用双时空交错个方式却看弗到之间个联系，让人遗憾。

### 電視劇

2021年6月7号，由王家卫擔任总导演、胡歌主演个同名電視劇預告片来勒2021腾讯视频影视年度发布上亮相。電視劇講述个是20世紀90年代个上海，劇中出現和平饭店、外灘江海关大楼咾啥个场景。

2023年12月27号，《繁花》电视剧来勒CCTV-8电视剧频道开播，线上由腾讯视频同步播出，提供普通话搭上海话两隻版本。

## 参考资料
繁花（电视剧）

《**繁花**》（）是一部中国电视剧，王家卫执导并担任总监制。箇部电视剧亦是王家卫导演个头一部电视剧。伊从金宇澄个同名小说《繁花》改编个，戏里向部分内容从《上海赋》《野蛮生长》《股市中的红男绿女》《股市中的悲欢离合》箇几本书里向弄得来个。

由胡歌饰演主角阿宝，马伊俐、唐嫣、辛芷蕾做女主角，由获得上海电视节白玉兰奖最佳编剧个秦雯写个剧本。2023年12月27号开始勒拉央视八套首播，腾讯视频同步勒拉网浪向播出，有普通闲话版搭仔上海言话版两只版本。

## 取景
* 本剧主场景“黄河路”、至真园勒垃松江区车墩影视基地1:1搭景拍摄个。

## 反应

本电视剧开播以后，故事主要发生地黄河路变成功观众热议个话题，也变成功网红打卡地。电视剧里向个至真园餐厅个原型、1993年开门个苔圣园酒家也侪是游客去打卡，春节辰光个包间也预订嘞潽潽满。电视剧里向出现个和平饭店、花园饭店、国际饭店等也有弗少人参观。

电视剧里向出现过个上海美食，比方讲泡饭、排骨年糕、热气羊肉、川沙鸡脚爪、油条、定胜糕、油墩子、霸王别姬，甚至只出现一只镜头个七宝熊猫酒，亦有弗少观众讨论个势头，特谓是排骨年糕，到1月5号，外卖平台浪伊个搜索量一记头涨仔670%，外卖订单量环比前一個礼拜涨仔237%。可定制胡歌同款西装个宁波一爿裁缝店个电话也畀顾客打爆脱。

也有商家呒没授权就勒垃广告里向用仔箇部电视剧个元素。1月12号，电视剧团队发表声明，要求相关方立即停止或者下架针对箇部剧个侵权搭弗正当竞争个做法。

## 參考資料
赵紫阳

**赵紫阳**（），本名**修业**，生勒河南滑县，是中华人民共和国个政治人物。佢是中国第3任国务院总理，1980年9月10号到1987年11月24号在位。1987年1月16号，胡耀邦辞职后接任中共中央委员会个总书记。1989年勒六四事件中下台，之后畀共產黨终身软禁。佢作为中共党内改革派个领袖，对1980年代中国改革开放个进程交关重要。

## 参考

*其內容来自YouTube上传视频“六四前赵紫阳在天安门广场对学生发表讲话完整影像【独家】”
伏见区

**伏见区**(假名：ふしみく），是构成京都市个11个区之一，勒拉京都市南部。2015年1月，伏见区有人口280,655人。
上海财经大学站

**上海财经大学站**勒拉上海市杨浦区五角场街道政立路、武川路同国权北路个四岔路口，上海财经大学北侧，是上海轨道交通18号线一期北段个地下车站。箇站未来好换乘20号线。

上海财经大学武川路地下通道跟车站同步建设，好直接连起来，需要凭证件进出学堂。箇条通道亦叫车站2、3号口。

## 参考资料
殷高路站

**殷高路站**勒拉上海市宝山区高境镇同杨浦区新江湾城街道交界国权北路、殷高路同殷高东路个四岔路口下头，是上海轨道交通18号线一期北段个地下车站。
歇浦路站

**歇浦路站**勒拉上海市浦东新区洋泾街道浦东大道搭罗山路交叉口，是上海地铁14号线个地下岛式车站。

## 车站结构

### 楼层分布

## 参考资料

## 外部链接

*上海地铁—歇浦路站车站信息
金厍桥站

**金厍桥站**勒拉江苏省苏州市星港街金鸡湖大道路口下头，2019年12月25号开通个站头，是苏州轨道交通3号线搭仔5号线个换乘车站。车站里向个装饰主题是莲。

2023年12月22号，3号线同11号线正式贯通运营，11号线个列车侪会得开到本站(金厍桥站），作为11号线列车个西端终点站。

## 参考文献
嘉定体育馆

**上海嘉定体育馆**勒拉上海市嘉定区，老底子勒拉城中路梅园路口，也就是梅园路315号，现在搬到新成路118号，占地面积0.56公顷，建筑面积0.36万平方米。1990年10月，体育馆立项，1991年4月开始造个，1992年3月份建好。造箇只体育馆个目的是为咾迎接勒拉嘉定举行个上海市第三届农民运动会。

体育馆内场长44.5米，宽39.5米，场地中央净高12.5米，边区净高10.5米。1992年以來先后举办过1992年全国第二届农运会乒乓球预赛、上海市三届运动会、1993年首届东亚运动会柔道比赛、1996年全国乒乓球锦标赛、全国第三届农运会武术比赛、1997年全国第八届运动会乒乓球比赛。

2012年2月20号，勒拉新成路118号嘉定体育中心个嘉定体育馆（新馆）开工建设，2014年6月竣工。2015年8月25号，嘉定体育馆（新馆）试运行。新馆可以用来搞手球、篮球、排球、羽毛球等项目个正式比赛。

2015年2月开始，嘉定体育馆老馆改名成功**嘉定区市民健身中心**。2023年开始伊是五超联赛球队嘉定交发工程大个主场。

2024年9月份，嘉定体育馆深受台风影响，呒办法投入使用，10月9号开始进行闭馆大修，原先承办个五超联赛临时转交畀松江体育馆。

## 参考资料
胡耀邦

**胡耀邦**（1915年11月20号—1989年4月15号），字**国光**，生勒湖南浏阳，是中华人民共和国个政治人物、第二代领导人之一。1981年6月29号，华国锋辞职后渠接任中共中央委员会主席。1982年9月12号，十二大改任中共中央个总书记。渠勒党首任内拨乱反正，大力平反冤假错案，对改革开放个推进起到邪气关键的作用。1987年辰光，党内元老陈云、邓小平等召开“生活会”，渠畀批判为纵容自由化路线，并要对学潮个失控负责。1月16号，渠宣布辞职由赵紫阳代理总书记。1989年4月15日，渠因突发心脏病勒北京死脱，享年73岁。

## 参考
广阳站

**广阳站**，原名**廊坊站**、**廊坊北站**，是京沪铁路上个一个车站，垃拉河北省廊坊市广阳区同安次区交界处，始建于1895年，现站房是1989年拉离老站房一公里个地方造个。伊东南面就是京沪高速铁路廊坊站，地底下头有条旅客通道好让旅客换乘。

## 更名历史

2011年6月，为咾同京沪高速铁路“廊坊站”区分，原“廊坊站”更改为“廊坊北站”（今广阳站）。

2023年12月19日，国铁集团发函决定将京沪铁路上个“廊坊北站”更名为“广阳站”，同时将怀兴城际铁路廊坊东站命名为今“廊坊北站”。
高境镇

**高境镇**是上海市宝山区下头个一隻镇，勒拉宝山区东南角，跟伊贴壁个是杨浦区五角场街道、新江湾城街道、虹口区江湾镇街道、静安区临汾路街道，西面是宝山区庙行镇，北面是张庙街道、淞南镇。面积7.1平方公里。总人口136882人（2015年），当中常住户籍人口67080人（2015年）。

高境镇个名字是从元朝末年造个高境庙来个。伊本来是宝山县江湾乡个一部分，必过因为城市发展，江湾乡个主体变成市中心个虹口区哉。1994年，留拉宝山区个部分撤乡建镇，必过因为虹口区伊部分已经叫江湾镇哉（今朝个江湾镇街道），箇么拿北面个古道观“高境庙”（老早拆脱哉，原址勒拉上海交通大学附属中学校园里向）个名字命名，叫高境镇。

## 参考
金粤路站

**金粤路站**勒拉上海市浦东新区金桥镇同金桥经济技术开发区交界，锦锈东路同金粤路路口下头，是上海地铁14号线个地下岛式车站，附近有锦绣东路金粤路公交站搭仔上海生物科技工业园。
黄杨路站

**黄杨路站**勒拉上海市浦东新区花木街道同金桥镇交界，锦锈东路黄杨路路口下头，是上海地铁14号线个车站。
乐秀路站

**乐秀路站**勒拉上海市嘉定区江桥镇曹安公路乐秀路路口，为上海轨道交通14号线个车站。未来嘉闵线也会得经过本站，到辰光本站好同嘉闵线换乘。

## 外部链接

*上海地铁—乐秀路站车站信息
真光路站

**真光路站**，勒拉上海市普陀区真如镇街道真光路铜川路路口，为上海地铁14号线个地下岛式车站。
真新新村站

**真新新村站**，勒拉上海市嘉定区真新街道祁连山南路铜川路路口下头。伊西面有折返线，是上海轨道交通14号线小交路个西侧终点站。
华东理工大学站

**华东理工大学站**是上海轨道交通15号线个車站，勒拉上海市徐汇区老沪闵路下头，老沪闵路搭仔梅陇路百色路个四岔路口下头，车站北面是张家塘，拢总有3個出入口，2021年1月23号正式啟用。

## 周边
*华东理工大学徐汇校区
*上海体育学院徐汇校区

## 参考文献
浦东南路站

**浦东南路站**勒拉上海市浦东新区陆家嘴街道陆家嘴东路、浦东南路搭仔浦东大道十字路口下头，1999年作为上海轨道交通2号线**东昌路站**启用，2024年9月21号伊合併进2021年12月30号开通个14号线个本站。本站同浦东大道站个区间是14号线最短个区间。

勒拉造个19号线也会得经过本站，19号线通车前会得是出站换乘车站。

## 参考资料

## 外部链接

*上海地铁—2号线浦东南路站车站信息
*上海地铁—14号线浦东南路站车站信息
桥林新城站

**桥林新城站**是南京地铁S3号线个一座高架二层岛式车站，勒拉规划个林河路南面，因为靠近规划个桥林新城而叫箇個名字。2017年12月6号，车站随咾S3号线开通启用。

## 周边
**桥林新城站**周边是规划个地铁小镇，规划面积约25平方公里，箇個小镇会得运用TOD模式进行开发。

## 参考文献
公共交通导向型开发

**公共交通导向型开发**（，缩写**TOD**），主要指拿公共交通枢纽搭仔车站作核心、以公共交通为导向个一种土地开发模式。伊倡导高效、混合个土地利用方式，比方讲勒拉车站箇面搞商业、住宅、办公、酒店等业态。
车站

**车站**指个是造拉有公共交通班次个路線高头，畀乘客集中等候交通班次，畀公共交通工具上客下客个地方。

车站可以是一整座建筑，也可以只是只路牌标示。

## 相关条目
*火车站
*地铁站
*公交站头
*公交终点站
南京地铁7号线

**南京地铁7号线**是南京地铁运营个一条主城南北向加密线路，标志色是墨绿色，全长35.7km，全程地下线，拢总设站27座。7号线沿途经过尧化门、丁家庄、下关、河西、西善桥等重要片区，畀定位成南京东北—西南向大运量个局域线。

## 线路

## 历史
*2015年5月5号，国家发改委批复《南京市城市轨道交通第二期建设规划（2015～2020年）》，同意7号线正式立项。
*2016年4月份，7号线项目第一次环评公示。
*2016年7月25号，7号线项目第二次环评公示。站头数从一开始个26只变成功现在个27只，取消脱一开始个沿河街站，增加仔省第二中医院站搭南湖路站。乘枪势里对莫愁湖站个位置进行调整。
*2017年4月份，螺塘路站作为实验性站点率先开工。
*2017年11月29号，7号线全线开工。
*2020年6月6号，7号线安装装修启动仪式开幕，标志7号线正式进入装修阶段。
*2020年9月份，7号线首部车子勒垃浦镇厂下线调试。
*2021年5月份，丁家庄到丁家庄南站区间双向区间贯通，7号线北段（幕府西路站到仙新路站）隧道全线洞通。
*2021年8月12号，草场门站头一根围护桩顺利开钻，标志7号线全节点开工。
*2021年9月8号，7号线北段（幕府西路站到马家园车辆段区间）全线轨通。
*2021年11月底，地铁7号线北段（幕府西路站-仙新路站）电通，好马上开始试运行。
*2022年3月12号，马家园车辆段到五塘广场站区间完成冷热滑试验。
*2022年8月12号，7号线北段弗载客试运行。
*2022年12月20号，7号线北段、1号线北延段一道通过竣工验收。
*2022年12月26号到28号，7号线南段（停车场到应天大街站）完成冷热滑试验。
*2022年12月28号，7号线北段搭1号线北延段同步开通。
*2023年8月11号，地铁7号线南段通过项目验收，开始试运行。
*2023年12月28号，7号线南段正式开通运营。
*2024年9月12号，7号线中段开始弗载客试运行
*2024年12月28号下半天1点半，7号线中段正式开通运营，标志全线开通运营。

## 事故
*2020年12月7号，7号线福建路站东端头基坑南面围挡外头个地浪向出现局部坍塌。路面坍塌深度勒拉1米左右，初步分析原因是基坑里向个水洇出来。目前做仔混凝土回填。

*2022年10月16号，7号线莫愁湖站到大士茶亭站区间盾构勒拉拆接收钢套筒个辰光突然之间漏哉；10月20号11点45分，边浪一幢已经撤离个6层楼房笡过来，随时随地有倒下来个风险。阿末，箇幢房屋畀拆脱。大士茶亭站周围被圈起来，边浪个莫愁湖公园临时闭园。

## 参考资料
江桥镇

**江桥镇**是上海市嘉定区一個镇，勒拉嘉定区、普陀区、长宁区、闵行区四区交汇处，嘉定区东南面，西面是安亭镇，北面贴壁个是南翔镇，东面是真新街道，南面隔咾吴淞江是闵行区华漕镇搭长宁区新泾镇，面积42.37平方公里，户籍人口5.66万人（2008年）。江桥箇個词有讲指个是北宋辰光吳淞江支流横沥江浪个石桥。

## 参考文献

## 外部链接

* 江桥镇官方网站
二十进制

**二十进制**是以20为基础个数字系统。玛雅文明个玛雅数字、因纽特人个卡克托维克数字用个就是二十进制。
安亭镇

**安亭镇**，是上海市嘉定区个一隻镇，勒垃嘉定区西南部，是上海“一城九镇”城市规划里向个一座卫星城。伊西临江苏省昆山市，南接青浦区白鹤镇。2009年2月拿黄渡镇喫脱以后，总面积有89.29平方公里，户籍人口8.39万人（2008年）。

## 历史
安亭镇勒垃明正德年间形成，因古制“十里一亭”而得名。1958年，上海市政府决定勒垃安亭镇起工业区，造工厂。1959年，上海市当局拿安亭镇定位成汽车城。1971年10月，一机部让上海客车厂拿新厂移交畀上海汽车厂。1984年，德国大众汽车勒垃安亭投资起合资企业生产汽车，后些来上汽集团也搬过来，成就安亭个“汽车城”。2004年6月份造好个上海国际赛车场会得举办F1中国大奖赛个比赛。

1966年，上海国棉十七厂个王洪文等红卫兵造反派勒垃安亭𢴳脱沪宁铁路廿個钟头，史称“安亭事件”。

1987年4月，安亭镇喫脱安亭乡。2000年9月，拿方泰乡併脱，2001年11月份，因为造上海国际汽车城，原青浦区白鹤镇西元村等5隻村组地块划畀安亭镇，2009年，上海市政府批准嘉定区撤销安亭镇、黄渡镇，成立新个安亭镇。

## 参考信息

## 外部链接

* 安亭镇官方网站
* 嘉定县志·安亭镇
东山区

**东山区**（），是构成京都市个11个区之一，勒拉京都市东南面鸭川东面。区里向有祇园、等观光区域。因为区里向历史古迹多，故咾政府对箇地区个再开发管唻严，是京都市里向人口最少个区，2023年1月，东山区有人口35,448人。
右京区

**右京区**(假名：うきょうく），是构成京都市个11个区之一，勒拉京都市西部。2023年12月，右京区有人口199,437人。

右京区是京都市里向面积顶大个区。伊南部是过去皇族搭仔公家别庄个地方、现在主要是住宅区；西部搭北部是山区；北部也叫“京北”，属于丹波高原。
山阳新干线

**山阳新干线**（）是连结新大阪站至博多站，属于西日本旅客铁道（JR西日本）个高速铁路线（新干线）。名称个来源是山阳地方。

## 外部链接

* 東海道・山陽新幹線 のぞみ・ひかり・こだま：JRおでかけネット
* 山陽・九州新幹線 みずほ・さくら・ひかり・こだま・つばめ：JRおでかけネット
黄捷

**黄捷**是好指：

* 黄捷 (控制理论专家)：中华人民共和国个控制理论学者，国际自动控制联合会院士搭中国自动化学会会士。
* 黄捷 (政治人物)：中华民国个政治人物，前高雄凤山市议员、第11届立法委员。
* 黄捷 (摄影师)：中国香港个电影摄影师。
* 黄捷 (歌手)：中华民国个艺人。
曹家渡

**曹家渡**，指个是勒拉上海市中心城区西北个，静安区、普陀区、长宁区交界处个一块片区，伊个中心是长寿路、万航渡路、长宁路、万航渡后路形成个五叉路口。

静安区有曹家渡街道，但咾明显个，伊完全弗可能包括曹家渡勒垃普陀区搭仔长宁区个部分。
养新妇

**养新妇**，貤有叫**养媳妇**个，中国传统婚姻习俗之一，通常是拿未成年个女小囡送养或者卖到另一個家庭，让伊拉拿伊养大，乃末同伊拉个儿子完婚做夫妻。

西风东渐以后，男女平权意识抬头，社会多采取一夫一妻制，盛行个人意志自由恋爱，养新妇箇种损伤自由恋爱个事体也就越来越少。
亨利·艾尔顿

**亨利·艾尔顿**（英语：Henry Ireton，1611年—1651年11月26号），生勒英格兰个诺丁汉，是17世纪辰光英国个政治人物搭将领。伊是克伦威尔个女婿，曾作为议会军将领参与英国内战。1649年英王查理一世畀俘，伊勒国王个死刑判决书签字。

## 参考
罗兰夫人

**罗兰夫人**（，），原名**玛丽-让娜·罗兰·德拉普拉蒂埃**（）。生勒法国巴黎，是18世纪法国大革命辰光个政治人物、吉伦特派个领袖之一。伊个老官让-马里·罗兰亦是吉伦特派个革命家。伊勒1793年个政治斗争中失败，1793年11月8号伊畀对手雅各宾派处决。

## 参考

*，艾达·M·塔贝尔著
*Life of Madame Roland，艾达·阿什沃斯·泰勒著
曾琦

**曾琦**（1892年9月25号—1951年5月7号），生勒四川隆昌，是中华民国个政治人物。伊作为民国辰光第三势力个领导者之一，曾对中国青年党个创立具有交关重要个影响。

## 参考
高桥未奈美

**高桥未奈美**（，1990年12月20号—），是日本平成、令和辰光个声优搭歌手。伊生勒神奈川县，是东京俳优生活协同组合个所属成员。作为声优个同时伊擅长英语搭基本个德语。2020年12月，伊个艺名改为**髙橋ミナミ**。

## 参考
海宁中国皮革城

**海宁中国皮革城**勒垃浙江省嘉兴市海宁市海州西路201号，是中国规模顶大个皮革专业市场，1994年造好开业个，2007年2月份评上AAAA级景区。伊总建筑面积有45万平米，包括一流个皮草、箱包、鞋子等品牌，里向个公司超过2000家。
阿克萨洪水行动

**阿克萨洪水行动**（），又叫**哈马斯突袭以色列**，是2023年10月7号，巴勒斯坦伊斯兰武装组织哈马斯从加沙地带对贴壁加沙部分个以色列发动个大规模攻击。箇场攻击引发2023年巴以战争。

发动攻击前，哈马斯做仔缜密个观察搭详尽个计划，目的是尽可能多个破坏以色列部队驻地，杀脱以色列平民，拿人质绑架到加沙地带。攻击从清早开始，至少发动3000枚火箭弹进行轰炸，多路突破加沙—以色列隔离墙，入侵以色列实控领土。

## 参考信息
北中路站

**北中路站**勒垃上海浦东新区北蔡镇北中路莲溪路四岔路口南面、北中路莲安东路路口北面，是上海轨道交通18号线一期北段个地下车站，2021年12月30号启用。

## 外部连接

*上海地铁—北中路站车站信息
绣衣站

**绣衣站**，造个辰光叫珠江路站，是苏州轨道交通11号线个车站，勒拉江苏省苏州市昆山市昆山经济技术开发区前进中路珠江北路四岔路口下头，2023年6月24号开通个地下岛式车站。

本站个设计体现出昆曲文化，用清水混凝土铝板、镜面不锈钢板等多种新型装饰材料，再加仔红色瓦楞板搭灯光，形成一种昆曲个艺术空间。

## 参考资料
近畿日本铁道

**近畿日本铁道**（），简称**近铁**（、**Kintetsu**），是日本个大手私铁之一。除开JR集团，伊是日本顶长路网个铁路公司。伊经营个主要地方是近畿地方，还是唯一一家连接近畿地方搭中京圈个私铁公司。

近铁的前身为1910年9月16号成立个奈良轨道，同年改名大阪电气轨道。1944年，也就是二战个辰光，日本国家强势推动铁路事业合併，伊个辰光，**关西急行电铁**同南海电气铁道合併，成立近畿日本铁道。战后，勒垃1947年，二家公司拆分开来，一只是南海电气铁道，还有一半接咾用近畿日本铁道箇只名字。

## 路線列表
 

## 外部連結

*官方網站
**http://www.kintetsu.co.jp/ 
**http://www.kintetsu.jp/ 
**路線圖 
**http://www.kintetsu.jp/kouhou/museum.html
鱼嘴站

**鱼嘴站**是南京地铁2号线西延线个车站，勒垃南京市建邺区，贴壁角是鱼嘴湿地公园搭仔规划个鱼嘴中心商务区。2021年12月28号，箇站随2号线西延线造好。

## 车站设计

**鱼嘴站**个设计用垃个是2号线个“传统节日”设计主题，蓝颜色是主色调，车站设计主题龙抬头。车站主题艺术品是一只龙形灯光艺术品，由81根LED像素灯做个，表现出龙个动作。

鱼嘴站站厅立柱上也设计有龙头个图案，拿龙同雨水个形态相结合，展现出车站个艺术主题。

## 参考资料
定胜糕

**定胜糕**是江浙地区个一种松糕，勒垃蘇州、上海、湖州、杭州、寧波等地方全有人喫个。伊个主要原料是粗糯米搭仔粗粳米。

庆祝生日、造新房子、住新房子等特殊辰光会得做或者买定胜糕。

## 參考資料
泡饭

**泡饭**，是一种饭同汤一道喫个喫法，各地做弗大一样。吴越地区一般性拿燉好个白米饭搭饭糍搁拉汤里向独doq8到米粒糁开始爆花个辰光，喫起来比汤淘饭柔。

## 另见
* 粥
螺塘路站

**螺塘路站**是南京地铁2号线西延线搭7号线个车站，勒垃南京市建邺区秦新路永初路丁字路口下头。2021年12月28号，箇站跟咾2号线西延线建成启用。2023年12月28号，南京地铁7号线南段开通，箇站变成功只换乘站,形成只“T”型节点换乘。

## 参考资料
青莲街站

**青莲街站**是南京地铁2号线西延线个车站，勒垃南京市建邺区秦新路青莲街十字路口下头。2021年12月28号，2号线西延线建成通车，箇站跟咾通车。


File:青莲街站大字壁20211229.jpg|车站大字壁
File:青莲街站站台20211229 05.jpg|车站站台


## 参考资料
晓庄站

**晓庄站**是南京地铁1号线搭仔7号线个换乘车站，勒垃江苏省南京市栖霞区燕子矶街道晓庄村社区幕府东路、和燕路搭栖霞大道四岔路口下头，成“L”型换乘车站。

晓庄站7号线站厅伊头有“印刻之石”个艺术墙，作品主题是金陵石刻、阳山碑材，展现南朝陵墓石刻搭印章等文化遗产，烘托出厚重个历史感。

晓庄站个2号出入口印有陶行知个作品，落款是“陶知行”。有人表示异议。专家表示箇并弗是印刷错误，陶知行的的确确是陶行知个曾用名，伊勒垃箇面创办中国第一所乡村师范学堂——晓庄师范学院，为咾纪念陶行知，故咾勒拉连接晓庄学院个2号出入口上印陶行知个作品。

## 参考资料
排骨年糕

**排骨年糕**，上海个一款小吃，讲是1930年代开始做个。排骨搭配小又薄个年糕，油里向氽过后再烧熟。早期出名个是上海曙光饭店小常州点心店搭鲜得来排骨年糕店。

鲜得来个排骨年糕拿面粉、菱粉、五香粉、鸡蛋摆拉一道，搅一搅，再裹拉排骨表面，油锅里向去煠。箇能做下来排骨颜色金黄，表面酥脆。

小常州个排骨年糕用无锡、常州等地个猪排骨，酱油稠一稠，再摆进混拉酱油、油、糖、葱姜末、酒等个镬子里向独doq8到紫红色，味道浓香。

## 参考信息
咸酸饭

**咸酸饭**，现在也有人叫伊**菜饭**，指帮青菜、卷心菜、莴笋叶子等绿叶菜一道烧个米饭，咸肉、香肠等荤个咾啥也好摆拉壗个。箇些物事摆拉镬子里向，炒仔就好喫哉。

叫伊咸酸饭，可能是因为箇种饭比较咸酸，也就是比较咸。
吴中路站

**吴中路站**是上海轨道交通15号线个地下岛式车站，勒拉上海市閔行區桂林路上，车站北面是吴中路，南面是蒲汇塘，拢总4個出入口，2021年1月23号正式啟用。本站勒拉申通地铁集团总部蒲汇塘停车场西面，车站装饰独特。

## 参考文献

## 外部链接

*上海地铁—吴中路站车站信息
静安寺街道

**静安寺街道**勒垃上海市静安区西南部，面积1.57平方公里，户籍人口4.23万人。箇只街道个名字是因为静安寺。

静安寺街道箇块地区历史上是上海个高档住宅区，南京西路、北京西路、华山路、愚园路侪是时尚购物个地方，华山医院、华东医院也勒拉箇埭。1980年代以后，希尔顿宾馆、贵都饭店等弗少高级宾馆也拉箇面开门，逐步高楼林立。

静安寺街道辖区内的宗教场所有静安寺和基督教新恩堂。
八卦洲大桥南站

**八卦洲大桥南站**，工程名二桥公园站，是南京地铁1号线个北面终点站，是只地下两层岛式车站，勒拉太新路同规划个庐山路路口北面。

## 车站艺术

八卦洲大桥南站站厅里面有一面叫"绿树成荫"个艺术墙。箇只作品采用抽象化技术，塑造裹拉大树且迎风招展个巨幅蓝布畀吹散脱，渐变成绿色树叶子个场景。作品通过对抽象、具象符号搭南京话个组合，展现出南京个地方特色。

## 周边
* 二桥公园
* 南京八卦洲长江大桥

## 参考资料
幕府山站

**幕府山站**是南京地铁7号线个地下岛式车站，勒拉幕府东路水吉路水吉南路路口下头，幕府东路北侧、幕府山风景区南面。

## 周边
* 长江观音景区
* 幕府山风景区

## 参考资料